text:
Фото:
Башҡортостандан Рөстәм Арсланов Мәскәү һабантуйында иң яҡшы көрәшсе исеменә лайыҡ булды
Фото:
Республика спортсылары Мәскәүҙә үткән милли һабантуй байрамында уңышлы сығыш яһаны. Башҡортостандан Рөстәм Арсланов иң шәп көрәшсе исеменә лайыҡ булды.
Бер генә һабантуй ҙа көрәшһеҙ үтмәй. Майҙанда өс ауырлыҡ категорияһында Рәсәйҙең иң яҡшы вәкилдәре көс һынашты. Иң яҡшы көрәшсе исеменә Татарстан, Түбәнге Новгород өлкәһе, Ҡарасәй-Черкессия һәм Рәсәйҙең баш ҡалаһы спортсылары дәғүә итте.
Эске эштәр министрлығы Өфө юридик институтының физик әҙерлек буйынса уҡытыусыһы Рөстәм Арсланов Башҡортостан данын яҡлап, лайыҡлы сығыш яһаны. Ул 85 килограмдан ашыу ауырлыҡ категрияһында 15 көрәшсе араһында иң яҡшыһы булды. Рөстәм — мастерҙар араһында дзюдо буйынса 2011 йылғы донъя чемпионы. Рөстәм баш ҡала һабантуйында өсөнсө тапҡыр ҡатнаша. Былтыр ҙа призерҙар иҫәбенә инде. Был спорт миҙгелендә башҡорт спортсыһына уңыш йылмайҙы, һәм ул почет пьедесталының юғары баҫҡысына күтәрелде.
75 килограмға тиклемге ауырлыҡ категорияһында икенсе урынды Мәләүез районының Ергән ауылынан Альберт Рәхмәтуллин яуланы. Ә Руслан Исламов 85 килограмға тиклем ауырлыҡ категорияһында дүртенсе урын алды.
— Милли байрам «Коломна» музей-ҡурсаулығында беренсе тапҡыр үтте, — тип тәьҫораттары менән уртаҡлашты Башҡортостан Республикаһының РФ Президенты ҡарамағындағы тулы хоҡуҡлы вәкиллегенең ижтимағи-сәйәси бүлеге начальнигы Азат Ғәфүров. — Мәскәү йылғаһы буйында, йәмле тәбиғәт ҡосағында ысын башҡорт ауылы барлыҡҡа килде.
Асҡын районы вәкилдәре ҙур булмаған аҡланда ағастар араһында асыҡ һауалағы музей менән этнографик тирмә ҡуйҙы. Байрам ҡунаҡтары ҙур теләк менән республиканың был төбәген төйәк иткән хайуандарҙың толоптарын ҡараны. Бында ҡабан да, һеләүһен дә, хатта урмандар батшаһы айыу ҙа бар ине.
Махсус рәүештә сығарылған мейестә оҫтабикәләр күпереп торған ҡоймаҡ бешереп, ҡунаҡтарҙы һыйланы.
Башҡорт ауылын «Ағиҙел» производство берекмәһенең һәм Өфө районының тирмәләре лә байытты. Милли сувенирҙар һәм традицион эсемлек – ҡымыҙҙы «Китап» нәшриәте, «Салауат» ательеһы, 119-сы йылҡысылыҡ заводы хеҙмәткәрҙәре тәҡдим итте.


c: text/html

text:
«Минең йыһан донъяһы» халыҡ-ара балалар конкурсына эштәр ҡабул ителә
«Минең йыһан донъяһы» халыҡ-ара балалар конкурсы сиктәрендә теркәлеү һәм ижади, фәнни-тикшеренеү эштәрен ҡабул итеү 1 мартҡа тиклем дауам итә. Был хаҡта Өфө хакимиәте мәғариф идаралығының ғилми-мәғлүмәт үҙәгенән хәбәр иттеләр.
Иҫегеҙгә төшөрәбеҙ, «Башҡортостан — Германия» Рәсәй-Германия дуҫлығы йәмғиәте тарафынан тәҡдим ителгән был ижади бәйге кешенең тәүге тапҡыр йыһанға осоуына бағышлана.
Бәйге ике тапҡыр Советтар Союзы Геройы, СССР-ҙың летчик-космонавты, Рәсәй Космонавтика федерацияһы президенты Владимир Коваленко, «Мәрхәмәт» хәйриә фондының Попечителлек советы рәйесе Гөлшат Хәмитова, «Мәскәү Кремле» дәүләт тарихи-мәҙәни музей-ҡурсаулығының генераль директоры Елена Гагарина яҡлауы аҫтында үткәрелә.
«Минең йыһан донъяһы» конкурсының Башҡортостандағы ойоштороу комитеты адресы: 450075, Өфө ҡалаһы, Октябрь проспекты, 79/2 (Ленин исемендәге майҙан), Өфө ҡала планетарийы.
Телефондар: (347)235-70-23, 244-72-06, 8-927-0-827-22, e-mail: dialog-bg@list.ru
Бәйге тураһындағы барлыҡ мәғлүмәт www.ufaplanetarium.ru сайтында урынлаштырылған.

robotstxt: allowed

filter: keep


text:
Раил Сарбаев Мәскәүҙә үткәрелгән кәңәшмәлә ҡатнашты
Башҡортостан Республикаһы Хөкүмәте Премьер-министры Раил Сарбаев 5 мартта эш сәфәре менән Мәскәүҙә булып ҡайтты. Бында ул РФ субъекттарының социаль-иҡтисади үҫешен баһалау параметрҙарын камиллаштырыу мәсьәләһе һәм Волга буйы федераль округының мәғлүмәт-аналитика системаһын булдырыу перспективалары буйынса округ кәңәшмәһендә ҡатнашты. Кәңәшмәне РФ Президентының Волга буйы федераль округындағы тулы хоҡуҡлы вәкиле Григорий Рапота алып барҙы. Кәңәшмәлә Рәсәй иҡтисади үҫеш министры урынбаҫары Андрей Клепач, Волга буйы төбәктәренең дәүләт власы органдары етәкселәре ҡатнашты.
Кәңәшмәлә ҡатнашыусылар дәүләт идараһы һөҙөмтәлелеген күтәреүгә булышлыҡ итеүсе хәҙерге заман технологияларын индереүҙең, атап әйткәндә, төбәк хакимиәттәре эшмәкәрлегендә яңы мәғлүмәт технологияларын файҙаланыу менән бәйле төп йүнәлештәрҙе тикшерҙе. Башҡортостан илдә "БР социаль картаһы" кеүек прогрессив системаны ғәмәлгә ашырған берҙән-бер төбәк булыуы билдәләнде.
Шул уҡ көндө БР Хөкүмәте Премьер-министры Раил Сарбаев Рәсәй Хөкүмәте Рәйесе урынбаҫары, РФ финанс министры Алексей Кудрин менән осрашты. Унда Башҡортостан Республикаһының төрлө федераль инвестицион һәм социаль программаларҙа ҡатнашыуы менән бәйле мәсьәләләр тикшерелде. Республика предприятиеларына кредит биреүҙе киңәйтеү, Башҡортостан биләмәһендә юл селтәрен үҫтереү, федераль бюджеттан республика социаль учреждениеларын тотоуға өҫтәмә трансферттар бүлеү мәсьәләләре ҡаралды.
Рәсәй Федерацияһы Хөкүмәте Хоҡуҡ департаментында РФ Хөкүмәтенең оборона комплексы предприятиеларына, шулай уҡ республиканың юл, транспорт һәм ауыл хужалығы техникаһы етештереүсе предприятиеларына ярҙам итеүгә ҡағылышлы бер нисә документ әҙерләү менән бәйле мәсьәләләр тикшерелде.
Эш сәфәрендә Раил Сарбаевты БР Хөкүмәте Премьер- министрының беренсе урынбаҫары, финанс министры Айрат Ғәскәров оҙатып йөрөнө.
10 мартта Раил Сарбаев Мәскәүҙә РФ Хөкүмәте Рәйесе урынбаҫары, сәнәғәтте һәм энергетиканы үҫтереү мәсьәләләре менән етәкселек итеүсе Игорь Сечин менән осрашты. Осрашыуҙа республика предприятиеларына, шул иҫәптән федераль әһәмиәттәге предприятиеларға дәүләт ярҙамы мәсьәләләре тикшерелде. Әңгәмә барышында Күмертау авиация производство предприятиеһын, Өфө моторҙар эшләү производство берекмәһен яңыртыуға финанс ярҙамы айырып күрһәтелде.


text:
«Айыҡ ауыл-2014» конкурсында иң күп ҡатнашыусылар Иглин районынан
«Айыҡ ауыл-2014» республика конкурсында ҡатнашыу өсөн Башҡортостандың 46 районынан 162 ауыл биләмәһе заявка биргән. Иң күп ҡатнашыусыларҙы Иглин районы тәҡдим иткән – 12 ауыл. Муниципалитет ярышта ҡатнашыуҙа яҡшы тәжрибәгә эйә – былтыр Иглин районының Үктәй ауылы өс еңеүсенең берәүһе булды. Илеш районынан 11 ауыл биләмә, Баҡалынан – туғыҙ, Балтастан һигеҙе заявка биргән. Бындай мәғлүмәттәрҙе конкурсты ойоштороусыларҙың береһе – Бөтә донъя башҡорттары Ҡоролтайы килтерә.
Конкурстың төп маҡсаты – алкоголле эсемлектәрҙе эсеүҙе кәметеү өсөн йәмғиәттең һәм дәүләттең тырышлыҡтарын берләштереү. Ил халҡы өсөн иҫкәртеү лекциялары, семинарҙар, айыҡлыҡ дәрестәре үткәреү программаны тормошҡа ашырыуҙың төп нигеҙҙәренең береһе булып тора.
«Айыҡ ауыл» конкурсы Башҡортостан өсөн ғәҙәтигә әйләнде. 2013 йылда унда республиканың 40 муниципаль районынан 85 ауыл биләмәһе ҡатнашты. Бәйге барышында өс еңеүсе асыҡланды, уларға 200-шәр мең һум бирелде. Бынан тыш, өҫтәмә ун номинацияла иң яҡшы тип танылған ауылдар 40-шәр мең һум алды.


text:
Олимпиадала Рәсәй йыйылма командаһы сафтары киңәйә
Халыҡ-ара Олимпия комитеты һәм Спорт арбитраж суды араһында бәхәс ҡуба. Уның сәбәбе – Рәсәй атлеттары. Спорт арбитраж суды беҙҙең ишкәкселәр Анастасия Карабельщикова һәм Иван Подшиваловҡа Олимпиадала сығыш яһарға рөхсәт итте. Ә Халыҡ-ара Олимпия комитеты уларҙы Уйындарҙан ситләткәйне. Судтан аңлатыуҙарынса, устав буйынса спортсы бер үк ғәйеп өсөн ике тапҡыр яза алырға тейеш түгел. Беҙҙең спортсылар допинг ҡулланыуҙары өсөн быға тиклем тейешле яза алғайны. Шуға уларҙы тағы ла ғәйепләргә бер кемдең дә хоҡуғы юҡ. Шулай итеп, Спорт арбитраж суды тарихта бығаса булмаған ҡарар сығарҙы. Ошонан үрнәк алып Рәсәйҙән башҡа спортсылар ҙа Олимпиадала ҡатнашыу хоҡуҡына эйә була. Мәҫәлән, йөҙөүселәр Юлия Ефимова, Владимир Морозов һәм Никита Лобинцев Рио-де-Жанейрола ярыштарҙа ҡатнаша аласаҡ. Улар ҙа тыйылған препараттар ҡулланып үҙ ваҡытында язаһын алды.
Әйткәндәй, Олимпиадала ҡатнашасаҡ Рәсәй йыйылма командаһы тағы ла артты. Уйындарҙа беҙҙең илдән 272 спортсы сығыш яһай, тип белдерәләр Рәсәй Олимпия комитетынан. Турнирҙа 389 атлет ҡатнашырға тейеш ине. Әммә допинг арҡаһында ғауға сәбәпле, еңел һәм ауыр атлеттар, башҡа спортсыларға Олимпиадала сығыш яһарға рөхсәт ителмәне. Уйындар бөгөн рәсми асыла. Әммә беҙҙең ваҡыт буйынса тантана 6 августа таңғы дүрттә башлана.


text:
Башҡортостан халҡы «Рәсәй ғаиләһе өсөн торлаҡ» федераль программаһында ҡатнаша ала
ӨФӨ, 2015 йыл, 17 июнь. /«Башинформ» мәғлүмәт агентлығы, Розалиә Вәлиева/.
Башҡортостан халҡы «Рәсәй ғаиләһе өсөн торлаҡ» федераль программаһында ҡатнаша ала.
«Интерфакс» агентлығы ойошторған матбуғат конференцияһында программаға һайлап алыу шарттары, килем кимәле һәм башҡа талаптар хаҡында һүҙ барҙы.
— «Рәсәй ғаиләһе өсөн торлаҡ» федераль программаһы 2017 йылдың икенсе кварталына тиклем ғәмәлдә буласаҡ, — тине «Башҡортостан Республикаһының торлаҡ төҙөлөшө фонды» дәүләт унитар предприятиеһының күсемһеҙ милекте һатыу бүлеге етәксеһе Владимир Семенов. – Программа буйынса Рәсәйҙең бөтә төбәктәрендә 25 миллион квадрат метр торлаҡ һатыласаҡ, шуларҙың 600 мең «квадраты» — Башҡортостанда.
Фатирҙарҙы төҙөүселәрҙең үҙҙәренән алырға мөмкин, төҙөлөш ойошмаларының исемлеге дәүләт тарафынан ентекле тикшерелә. Шулай уҡ программала аккредитацияланған банктар ғына ҡатнаша.
Програмала ҡатнашыу өсөн йәшәгән урын буйынса хакимиәттә программаның тейешле критерийҙарына ярашлылыҡ хаҡында уникаль номер менән күсермә алырға кәрәк. Республикала, шулай уҡ Рәсәйҙең теләһә ниндәй төбәгендә ошо документ менән төҙөүсегә мөрәжәғәт итергә була.
«Льготалы» торлаҡтың бер квадрат метрының хаҡы – 35 мең һум. Шуның менән бергә, Владимир Семенов һүҙҙәренсә, төҙөлөштөң үҙҡиммәте – 32 мең, был төҙөлөш-монтаж эштәренә һәм ер участкаһын һатып алыуға киткән сығымдар. Бынан тыш, төҙөүсе инфраструктура өсөн түләй. Программа сиктәрендә төҙөүселәр торлаҡ майҙанының квадрат метры өсөн дүрт мең һум иҫәбенән инфраструктураға йүнәлтелгән сығымдарҙы кире ҡайтарырға хоҡуҡлы.


text:
Башҡортостандан Мәскәүҙә уҡыусы студенттарға һәм аспиранттарға наградалар тапшырылды
Яңы йыл байрамдары алдынан РФ Президенты ҡарамағындағы Тулы хоҡуҡлы вәкиллектең конференциялар залында РФ Президенты ҡарамағындағы БР-ҙың Тулы хоҡуҡлы вәкиле, Башҡортостан Хөкүмәте премьер-министры урынбаҫары Артур Шәйнуров Мәскәү һәм Санкт-Петербургтағы Башҡортостан Республикаһы студенттары һәм аспиранттары ассоциацияһы активистары менән осрашты.
Башҡортостандың Мәскәүҙәге Тулы хоҡуҡлы вәкиллегенең матбуғат үҙәге етәксеһе Гөлсәсәк Ханнанова хәбәр итеүенсә, осрашыу барышында сығышы менән республикабыҙҙан булған йәштәр алдында торған ағымдағы бурыстар, Мәскәүҙә республика яҡташтар ойошмаһы тарафынан тормошҡа ашырылған төрлө йәштәр проекттарына, мәҙәни һәм социаль башланғыстарға республика яғынан күрһәтелгән ярҙам формаларын тикшерҙеләр. Тулы хоҡуҡлы вәкиллек етәкселеге, атап әйткәндә, Мәскәүҙә йәштәр һабантуйын үткәргәндә йәштәр Ассоциацияһының ҙур эш башҡарыуын, «Дискурс» фекер алышыу клубының даими ултырыштарын, башҡорт телендә беренсе КВН-ды, беренсе «Һылыуҡай-2013» башҡорт сибәрҙәре конкурсын, башҡорт коллективтары концерттарын һәм Мәскәүҙең төрлө вуздарында республиканы презентациялауҙы үткәреүҙә ярҙамдарын билдәләп китте. Ассоциацияла ҡатнашыусылар, үҙ сиратында, РФ Президенты ҡарамағындағы Тулы хоҡуҡлы вәкиленә даими осрашыуҙар, Башҡортостан студенттары коллективтарының берлектәге саралары һәм репетициялары өсөн Ассоциация активына бушлай бүлмә биреүҙәрен һорап мөрәжәғәт итте. Бөгөн Мәскәүҙә студенттарҙың «Саптар» ҡурайсылар, «Алтын ай» башҡорт бейеүҙәре үҙешмәкәр коллективтары эшләп килә, шулай уҡ планда баш ҡала консерваторияһында һәм башҡа музыка вуздарында уҡыусы студенттарҙың инструменталь коллективын ойоштороу ниәте бар.
Осрашыу аҙағында Мәскәүҙә Башҡортостан яҡташтар ойошмаһы тормошонда әүҙем ҡатнашҡан студенттарға һәм аспиранттарға БР-ҙың Тулы хоҡуҡлы вәкиллегенең почет грамоталары тапшырылды. Наградаларға, атап әйкәндә, Иҙел Бохарбаев (Мәскәү дәүләт тау университеты), Нәзир Байегетов («Алтын Ай» ансамбле етәксеһе), Фаил Илембәтов (Рәсәй дәүләт геология-разведка университеты), Фаягөл Йоносова (Рәсәй физкультура һәм спорт университеты), Фатима Янбаева (Юғары иҡтисад мәктәбенең Милли тикшеренеү университеты), Миләүшә Әбсәлиҡова (Рәсәй дәүләт социаль университеты), Гөлнара Ҡоғашева (Ресурстарҙы һаҡлау логистикаһы һәм технологик инноватика халыҡ-ара институты), Римма Шәғәлиева (Мәскәү дәүләт төҙөлөш университеты), Миләүшә Әлибаева (Мәскәү дәүләт машиналар эшләү университеты), Миләүшә Лоҡманова (Рәсәй дүләт гуманитар университеты), Лилиә Хөснөтдинова (Мәскәү дәүләт педагогия университеты) һәм яҡташтар ойошмаһының тағы ла егерменән ашыу активисы лайыҡ булды.


text:
Баш ҡала «ПРОФ-IT.2016» Бөтә Рәсәй конкурсының финалын ҡабул итә
ӨФӨ, 2016 йыл, 29 ғинуар. /«Башинформ» мәғлүмәт агентлығы, Ксения Калинина/.
Апрель аҙағында Өфө «ПРОФ-IT.2016» Бөтә Рәсәй төбәк мәғлүмәтләштереү проекттары конкурсының финалын ҡабул итә. Республика конкурстың финалын уҙғарыу хоҡуғына эйә булды.
«Башҡортостан инфраструктура һәм төбәктә мәғлүмәт технологияларының үҫеш ҡеүәте йәһәтенән иғтибарыбыҙҙы йәлеп итте. «ПРОФ-IT.2016» юғары кимәлдә үтер, тип ышанам», — тине Электрон дәүләттең эксперт үҙәге етәксеһе Павел Хилов.
Сараның күсмә флагын Өфөгә Ханты-Манси вәкилдәре килтерәсәк, былтыр июль айында унда «ПРОФ-IT.2015» конкурсының финалы уҙғайны. Бәйгенең символын төбәктән төбәккә тапшырыу матур йолаға әүерелде, тип билдәләнә сараның сайтында.
Конгресс-холда ойоштороласаҡ сараға төбәк мәғлүмәтләштереү өлкәһендә үҙҙәренең ҡаҙаныштарын күрһәтеү, тәжрибә уртаҡлашыу, фекер алышыу һәм яңы белем алыу өсөн илдең бөтә төбәктәренән тармаҡ вәкилдәре килә.
Йыл һайын Президенттың Мәғлүмәт технологияларын ҡулланыу һәм электрон демократияны үҫтереү буйынса идаралығы ярҙамында Электрон дәүләттең эксперт үҙәге «ПРОФ-IT» конкурсын уҙғара.
Ғәҙәттәгесә, «ПРОФ-IT» сиктәрендә Бөтә Рәсәй төбәк мәғлүмәтләштереү проекттары конкурсы үткәрелә. Унда төбәктәрҙең башҡарма власть органдары һәм 85 субъекттан урындағы үҙидара органдары ҡатнаша. Конкурсанттар дәүләт власы һәм урындағы үҙидара органдарының мәнфәғәтендә башҡарылған IT-проекттарын тәҡдим итә. «ПРОФ-IT» еңеүселәрен һәм лауреаттарын ҡатнашыусылар үҙҙәре йәшерен тауыш биреү юлы менән билдәләй.


text:
сишәмбе, 17 гыйнвар 2017, Казан вакыты 05:48
Юл хәрәкәте хәүефһеҙлегенә ҡағылышлы яңы ҡануниәтте ҡайһы бер инспекторҙар үҙләштереп өлгөрмәгән. Һөҙөмтәлә документтар тултырыу эштәрендә хаталар ебәрелә. Был турала бөгөн үткән кәңәшмәлә юл хәрәкәте именлеге дәүләт инспекцияһы етәксеһе Динар Ғилметдинов белдерҙе. Кәңәшмәлә административ ҡануниәт инспекторҙары, юл-патруль хеҙмәте, прокуратура һәм суд приставтары федераль хеҙмәтенең Башҡортостандағы идаралығы вәкилдәре ҡатнаша. Уның сиктәрендә үткән йылдағы эшмәкәрлеккә йомғаҡ яһау ҙа ҡаралған. Ә иң мөһим бурыс хеҙмәткәрҙәрҙе яңы ҡануниәт менән таныштырыу. Кәңәшмәлә билдәләнеүенсә, һуңғы арала юл хәрәкәте хеҙмәткәрҙәре араһында хоҡуҡ боҙоуҙар йышайған. Был күп осраҡта ҡағыҙ эштәренә бәйле. Ҡайһы бер хеҙмәткәрҙәр ябай протокол тултырыу эшенә лә һалҡын ҡарай. Төрлө төҫтәге ручка менән яҙыу, йәиһә был документтың бөтөнләй юҡҡа сығыу осраҡтары теркәлгән. Был инде хеҙмәткәрҙәрҙең ришүәт алып кемгәлер ярҙам итеүе хаҡында һөйләй, тине Динар Ғилметдинов. Бынан ары бындай йомарт хеҙмәткәрҙәргә күҙәтеү ойоштороласаҡ. Кәңәшмәлә билдәләнеүенсә, яңы йылдан индерелгән үҙгәрештәр үҙ һөҙөмтәһен бирә башланы. Юлдарҙағы авариялар һаны ла күпкә кәмегән. Хәҙер Юл-патруль хеҙмәткәрҙәренең үҙ тәртибенә иғтибарҙы арттырыуы шарт тиелде кәңәшмәлә. Семинарҙа ҡатнашыусылар юл ҡағиҙәләрен белеү буйынса һынау тотасаҡтар. Динар Ғилметдинов белдереүенсә, юлдағы тәртипһеҙлекте бөтөрөү өсөн тәү сиратта хеҙмәткәр үҙе үрнәк күрһәтергә тейеш.


text:
Сәйетбаба ауылында иң һәләтле әсәләр һәм ҡыҙҙар билдәләнде
Ғафури районы Сәйетбаба ауылының мәҙәниәт йортонда «Әсәләр һәм ҡыҙҙар» конкурсы үтте. Сараны «Сәйетбаба» башҡорт тарихи-мәҙәни үҙәге ойошторҙо, унда биш әсә һәм биш ҡыҙ ҡатнашты.
Ҡыҙҙар йырҙа, бейеүҙә, шиғыр һөйләүҙә, милли ризыҡтар әҙерләүҙә үҙ оҫталыҡтарын күрһәтте. Һөҙөмтәлә Рисәлә Фәхретдинова – иң яҡшы әсә, Нәркәс Байбулдина иң яҡшы ҡыҙ тип табылды. Ҡатын-ҡыҙҙарҙы Сәйетбаба ауылы советы, Башҡорт тарихи-мәҙәни үҙәге, урындағы башҡорттар ҡоролтайы етәкселәре ҡотланы.
Мәҙәниәт йорто фойеһында ауылдың иң уңған һәм хөрмәтле ҡатындарының фотолары урынлаштырылған «Был донъяның бөтә бөйөклөгө — әсәлә» исемле стенд ойошторолдо.


text:
Агросәнәғәт комплексын дәүләт яҡлауы саралары тураһындағы указға ҡул ҡуйылды
Республиканың агросәнәғәт комплексы ойошмаларында йәш белгестәрҙе нығытыу маҡсатында Башҡортостан Президенты Мортаза Рәхимов республиканың агросәнәғәт комплексы кадрҙар потенциалын дәүләт яҡлауы саралары тураһында Указға ҡул ҡуйҙы.
Указға ярашлы, республиканың ауыл биләмәләре сигендә урынлашҡан агросәнәғәт комплексы ойошмаларында эшләгән йәки эшләргә теләк белдергән йәш белгестәргә айлыҡ түләүҙәр билдәләнде. Юғары уҡыу йортон тамамлаусыларға — 7000 һум, урта профессиональ учреждениеларҙы тамамлаусыларға — 4000 һум. Түләүҙәр тәғәйенләгән көндән алып өс йыл буйына түләнә.
Указға ярашлы шулай уҡ бер тапҡыр бирелә торған пособиелар билдәләнде: вуз тамамлаусыларға — 100 мең һум, урта махсус уҡыу йортон тамамлаусыларға — 60 мең һум. Пособиелар йыл һайын юғары белемле — 100 һәм урта профессиональ белемле 150 йәш белгескә түләнәсәк.
Башҡортостан Республикаһы Хөкүмәтенә түләүҙәр һәм пособиелар биреү тәртибен һәм шарттарын раҫларға, шулай уҡ Указды тормошҡа ашырыу менән бәйле сығымдарҙы финанслау сығанаҡтарын билдәләргә ҡушылды.
Указ рәсми баҫылып сыҡҡан көндән алып көскә инә.


text:
Фото:
Башҡортостанда Рәсәй Президенты Дмитрий Медведев булып китте
Фото:
19 ноябрҙә Башҡортостанда эш сәфәре менән Рәсәй Федерацияһы Президенты Дмитрий Медведев булып китте. Өфө аэропортында ил башлығын Башҡортостан Президенты Рөстәм Хәмитов ҡаршы алды, тип хәбәр итте республика башлығының матбуғат хеҙмәте.
Дмитрий Медведев менән Рөстәм Хәмитов Ғ.Ғ.Ҡыуатов исемендәге республика клиник дауаханаһында булды, унда улар оксигенация өсөн аппараттар ҡараны, шулай уҡ үткәрелгән операциялар тураһында мәғлүмәт базаһы менән танышты.
Бынан һуң Дмитрий Медведев Рөстәм Хәмитов менән бергә бөйөр күсереп ултыртыу буйынса операция кисергән ауырыуҙар менән аралашты. Табиптар быйыл клиникала 23 бындай операция үткәрелеүе хаҡында һөйләне. Шулай уҡ Рәсәй Президентына 73 йәшлек пациентҡа ҡорһаҡ аортаһын эндопротезлау буйынса дауаханала үткәрелгән бик ауыр операциянан видеояҙма күрһәттеләр.
— Элегерәк бындай операциялар Европаның иң яҡшы дауаханаларында ғына эшләнгән, хәҙер юғары технологиялы медицина ярҙамын беҙҙең пациенттарға ла күрһәтә алабыҙ, — тип һөйләне бүлек мөдире Әмир Хәмитов.
Бындай операция ике сәғәт дауам итә, тип аңлаттылар табиптар.
Артабан Рәсәй Президенты дауахана хеҙмәткәрҙәре менән осрашты һәм уларҙың һорауҙарына яуап бирҙе.
Дмитрий Медведев Башҡортостанға икенсегә килде. Февралдә Өфөлә ул Рәсәй йәмғиәтендә милләт-ара татыулыҡты нығытыу сараларына арналған Дәүләт Советы Президиумы ултырышын үткәргәйне.


text:
Өфөнөң Йәштәр палатаһы ағзалары Йондоҙҙар аллеяһын булдырырға ниәтләй
Өфө ҡала Советы ҡарамағындағы Йәштәр палатаһы ағзалары Руслан Шәрифуллин һәм Айгөл Теләшева Йондоҙҙар аллеяһы проектын әҙерләгән. Аллеяла «ҡабынасаҡ» йондоҙҙарҙың хужаларын тауыш биреү юлы менән өфөлөләр үҙҙәре һайлаясаҡ, тип хәбәр иттеләр ҡала Советының матбуғат хеҙмәтенән.
Йондоҙҙарҙы урынлаштырыу концепцияһын һәм ҡайһы бер техник тәҡдимдәрҙе Өфө дәүләт нефть техник университеты студенттары Регина Хәлиуллина һәм Эльвина Ғәләметдинова әҙерләй. Аҙаҡҡы варианттар ҡала властары тарафынан тикшереләсәк.
— Өфөлә Йондоҙҙар аллеяһын булдырыу тағы ла бер тапҡыр ҡала властарының инициативалы йәштәргә иғтибарлы булыуын иҫбатлаясаҡ, — тип иҫәпләй проект авторҙары.


text:
Фото:
Рөстәм Хәмитов Башҡортостандың иң яҡшы предприятиеларына продукция сифаты өлкәһендә премиялар тапшырҙы
Фото:
Продукцияһының юғары сифатлы булыуын раҫлаған республиканың һигеҙ предприятиеһы етәксеһе бөгөн Башҡортостан Президенты Рөстәм Хәмитовтың ҡулынан наградалар алды. Продукция сифаты өлкәһендә Башҡортостан Президенты премияһына дәғүә итеүгә конкурста еңеүселәрҙе бүләкләү тантанаһы Башҡортостанда старт алған Сифат аҙналығы сиктәрендә үтте.
Тантаналы сарала Бөтә Рәсәй сифат ойошмаһы Президенты Геннадий Воронин һәм Федераль техник көйләү һәм метрология агентлығы етәксеһе урынбаҫары Александр Зажигалкин ҡатнашты.
— Предприятиеларҙы, эшҡыуарҙарҙы сифат йәһәтенән яңы кимәлдәге продукция етештереүгә дәртләндереү — был конкурстың төп маҡсаты, — тип билдәләне Рөстәм Хәмитов. — Беҙ баҙарҙарыбыҙҙа заманса, хәүефһеҙ, ҙур һорау менән ҡулланған тауарҙар һәм хеҙмәттәр күрһәтелеүен теләйбеҙ.
Республика башлығы штраф санкцияларын индереү менән сифатҡа өлгәшеп булмауын билдәләне.
— Икенсе төрлөрәк мотивация, шул иҫәптән премиялар булырға тейеш, — тип иҫәпләй Рөстәм Хәмитов. — Иҡтисади мөнәсәбәттәрҙең яңы форматы башҡасараҡ алымдар буулдырыуҙы талап итә, шуға күрә бындай конкурс дәүләт һәм бизнес партнерлығын нығытыу планында үтә мөһим.
Башҡортостан Президенты, тышҡы факторҙарға һәм Бөтә донъя сауҙа ойошмаһына инеүгә ҡарамаҫтан, республика предприятиелары ғәҙәти тормошта конкурентлыҡҡа һәләтле булырға тейеш, тип иҫәпләй.
— Беҙ, һис шикһеҙ, Башҡортостан Республикаһындағы тауар һәм хеҙмәттәр юғары талаптарға һәм иң юғары стандарттарға яуап бирһен, тигән теләктәбеҙ.
Төбәк башлығы аҙыҡ-түлек баҙарын урындағы продукция менән тулыландырыуға йүнәлтелгән яңы проекттың уңышлы тормошҡа ашырылыуын да билдәләне.
Рөстәм Хәмитов әйтеүенсә, бөгөн республикала 300-гә яҡын предприятие сертификацияланған сифат менеджменты системалары буйынса эшләй.
— Был системаның 16 йыл дауамында ҡулланылышҡа индерелеүен иҫәпкә алғанда, быны ҙур һөҙөмтә тип атап булмай, — тине Рөстәм Хәмитов. — Был эштәрҙе, айырыуса илебеҙҙең Бөтә донъя сауҙа ойошмаһына инеү шарттарында, бөтә тармаҡта ла арттыра барырға кәрәк.
Сифат өлкәһендәге премияларға дәғүә итеүгә конкурс республикала 2002 йылда старт алды. Ошо осорҙа 90-ға яҡын предприятие республика премияһына лайыҡ булды. Күптәре бер нисә тапҡыр ҡатнашты. Төбәгебеҙҙең билдәле предприятиелары был абруйлы премияның номинанттары һәм лауреаттары булды. Һәм был бик һәйбәт, тигән фекерҙә Башҡортостан Президенты. Быйыл конкурсҡа күрһәтелгән 35 ҡатнашыусы араһынан иң яҡшы һигеҙ предприятие һәм ойошма һайлап алынған.
Сифат кубоктары һәм беренсе дәрәжәләге дипломдарҙы ике предприятие —«Пакер» фәнни-производство фирмаһы» менән «Техноплекс» заводы» яуаплылығы сикләнгән йәмғиәттәре алды.
— Беҙҙең өсөн конкурста ҡатнашыу — үҙ өҫтөбөҙҙә эшләү ул. Кәңәштәр, иҫкәрмәләр үҙебеҙҙең продукцияға икенсе күҙлектән ҡарарға һәм уның сифатын яҡшыртырға ярҙам итә, — тине «Пакер» фәнни-производство фирмаһы директоры Марат Ноғоманов.
Ул тантанала ҡатнашыусыларға конкурентлы продукция сығарыу буйынса Рәсәй комплексын ойоштороу пландары тураһында һөйләне.
Икенсе урынды конкурста Стәрлетамаҡтың ике предприятиеһы бүлеште. «Каустик» асыҡ акционерҙар йәмғиәте — абруйлы сифат конкурсының даими ҡатнашыусыһы, 2005 йылғы лауреат. «Стәрлетамаҡ нефть химияһы заводы» төбәктән ситтә киң билдәле. Был предприятиеның продукцияһын халыҡ-ара баҙарҙа – Алыҡ Көнсығыштан алып Латин Америкаһы илдәренә тиклем — лайыҡлы баһалағандар.
Бүләкләнеүселәр исемлегендә «Башҡортостан баҡыры» яуаплылығы сикләнгән йәмғиәте, «Башҡортостандың хеҙмәт һаҡлау, производствола экология һәм хәүефһеҙлек тармаҡ-ара институты» дәүләткә ҡарамаған профессиональ белем биреү учреждениеһы, «Башгипронефтехим» дәүләт унитар предприятиеһы, «Стәрлетамаҡ икмәк комбинаты» асыҡ акционерҙар йәмғиәте лә бар.


text:
Башҡортостанда Яҡтыкүл отелдәре ассоциацияһы ойоштороласаҡ
ӨФӨ, 2015 йыл, 6 июль. /«Башинформ» мәғлүмәт агентлығы, Артур Басиров/.
Башҡортостанда Яҡтыкүл отелдәре ассоциацияһы барлыҡҡа киләсәк. Был хаҡта Әбйәлил районында уҙған Курорт һабантуйы сиктәрендә эшлекле осрашыуҙа белдерелде. Отельерҙар фекеренсә, яңы коммерцияға ҡарамаған ойошма райондың туристик зонаһында инфраструктураны үҫтерергә ярҙам итәсәк.
«Бөтәбеҙ ҙә сәйәси һәм иҡтисади хәлдең ниндәй икәнлеген күреп торабыҙ. Сит ил валюталары артҡанлыҡтан, унда сығыу отошһоҙ. Бында нимәһе насар һуң? Яҡтыкүлдә туристарға йәшәү өсөн 400-гә яҡын тәҡдим бар. Әммә барыһы ла айырым эшләй. Отель биләмәһенән сығыу менән ял итеүселәр уңайһыҙлыҡтарға осрай. Бында инфраструктура яйға һалынмаған: йәйәүлеләр һәм велосипедсылар өсөн юлдар, күңел асыу паркы юҡ. Был проблемаларҙы отельерҙар үҙҙәре генә хәл итә алмай. Шуға күрә беҙ берләшергә ҡарар иттек», — тип һөйләне «Башинформ» агентлығына отель хужаларының береһе Григорий Косян.
Отелдәрҙән һәм ял йорттарынан тыш, ассоциацияға кафе-ресторандар ҙа инәсәк тип күҙаллана. Теге йәки был биләмәләрҙе үҫтереү, объекттар төҙөү буйынса ҡарарҙар дөйөм йыйылыштарҙа ҡабул ителәсәк. «Башинформ» агентлығына билдәле булыуынса, хәҙер ассоциация теркәлеү стадияһында. Артабан отельерҙар ял паркын һәм йәйәүлеләр юлын булдырыу буйынса программа һәм генераль план әҙерләүгә тотонмаҡсы.


text:
Киләһе йыл Өфөлә Бөтә Донъя башҡорттары Ҡоролтайы үтәсәк. Ике көн дауам итәсәк йыйын барышында милли ҡомартҡыларҙы һаҡлау, көнүҙәк мәсьәләләрҙе хәл итеү юлдары тикшереләсәк.
Ҡоролтайҙа ҡатнашыусылар башҡорттарҙың аҫаба ерҙәрен тергеҙеү һәм документаль теркәү тураһында ла һүҙ алып барырға ниәтләй.
Бөтә Донъя Башҡорттары Ҡоролтайы башҡарма комитеты рәйесе урынбаҫары Ҡәҙим Аралбаев шулай тип белдерҙе. Был башҡортттарҙың 3-сө ҡоролтайы буласаҡ. Тәүгеһе 1996-сы, икенсе 2 меңенсе йылда үткәйне.Ҡәҙим Аралбаев әйтеүенсә, әле йыйынға әҙерлек башланған. Секцияларҙың эш маҡсаттары раҫлана, саҡырыу ҡағыҙҙары хәстәрләнә.Өфөлә үткән ултырышта Бөтә Донъя башҡорттары ҡоролтайы башҡарма комитетының яңы рәйесе лә һайланды. Был вазифаға дөйөм тауыш менән Румил Тәлғәт улы Аҙнабаев билдәләнде. Быға тиклем ул Бөтә донъя башҡорттары ҡоролтайы башҡарма комитеты рәйесе вазифаһын башҡара ине.
Яңы рәйес һайлау мәсьәләһе бөтә донъя башҡорттары ҡоролтайы башҡарма комитетында күптән көтөлгән ваҡиға. Комитеттың элекке рәйесе Әхмәт Сөләймәнов үҙ теләге менән был вазифанан киткәне бирле был вазифала Румил Аҙнабаев эшләне. Ул 1 йыл да 7 ай рәйес вазифаһын башҡарҙы. Ултырышҡа йыйылған комитет ағзалары Румил Аҙнабаевты бер тауыштан ,,Бөтә донъя башҡорттары ҡоролтайы,, башҡарма комитеты рәйесе итеп һайланы. Сығыш яһаусылар фекеренсә, Румил Тәлғәт улының дәүләт һәм йәмәғәт эшмәкәрегендә туплаған бай тәжрибәһе, милли рухы, етәкселек итә белеү һыҙаттары ҡоролтай эшендә мотлаҡ ыңғай сағылыш табасаҡ. Яңы рәйес йомғаҡлау докладын 2-се Бөтә донъя башҡорттары ҡоролтайы ҡарарҙарының үтәлешенән башланы. Әйтергә кәрәк, хәл итәһе мәсьәләләре етәрлек.


text:
Фото:
Башҡортостандың Ирекмәндәр берлеге ағзалары «Һуғыш балалары» ойошмаһы конференцияһында ҡатнашты
Фото:
ӨФӨ, 2015 йыл, 2 март. /«Башинформ» мәғлүмәт агентлығы, Гөлфиә Акулова/.
Башҡортостан Республикаһы Рәсәй Ирекмәндәр берлегенең әүҙем ағзалары ветерандарҙың саҡырыуы буйынса «Һуғыш балалары» йәмәғәт ойошмаһының конференцияһында ҡатнашты. Конференция Рәсәй Федерацияһының Коммунистар партияһы төбәк бүлексәһе менән берлектә ойошторолғайны. Осрашыуҙа ветерандар, партия ағзалары, Башҡортостандың Дәүләт Йыйылышы — Ҡоролтай депутаттары, «Һуғыш балалары» ойошмаһы вәкилдәре ҡатнашты.
Делегаттарҙың сығышы тыңланды, конференцияның ҡарары ҡабул ителде, әүҙем ағзаларҙы бүләкләү булды һәм концерт программаһы күрһәтелде.
«Һуғыш балалары» йәмәғәт ойошмаһының төбәк бүлексәһе етәксеһе Александр Палтусов емешле хеҙмәттәшлек һәм йәштәрҙе патриотик тәрбиәләүгә индергән өлөшө өсөн «Рәсәй Ирекмәндәр берлеге» Бөтә Рәсәй йәмәғәт ойошмаһы төбәк бүлексәһенең рәхмәт хаты менән бүләкләнде.
«Һуғыш балалары» ойошмаһы 2010 йылда булдырылған. Ойошма бала саҡтары Бөйөк Ватан һуғышы шарттарында үткән кешеләрҙе берләштерә. Ойошманың төп бурысы — Һуғыш балаларының законлы хоҡуҡтарын һәм мәнфәғәттәрен яҡлауҙа ярҙам итеү, уларға рәсми юридик статус биреү, үҫмерҙәрҙең фашист илбаҫарҙарын Еңеүгә индергән тарихи өлөшөн тикшереү. «Һуғыш балалары» ойошмаһы Бөйөк Ватан һуғышы ветерандары һәм йәштәр араһындағы бәйләнеште тормошҡа ашыра, быуындар күсәгилешлеген һаҡлай.


text:
30 ноябрҙә Өфөлә «Шәмбе-артыҡ эшләү» экологик акцияһы уҙасаҡ
Өфөлә 30 ноябрҙә сираттағы «Шәмбе-артыҡ эшләү» экологик акцияһы уҙасаҡ, уны «ЭКА» «йәшел» хәрәкәте ойоштора.
Акция халыҡта экологик мәҙәнилек тәрбиәләүгә, халыҡты тыуған ҡалаһын экологик таҙартыу буйынса ғәмәли эшмәкәрлеккә йәлеп итеүгә йүнәлтелгән.
Иҫегеҙгә төшөрәбеҙ, был көндө барлыҡ теләүселәр макулатура, полиэтилен, пластик һәм алюминий килтерә ала, улар һуңынан икенсел эшкәртеүгә оҙатыласаҡ.
Экоакцияны үткәреү ваҡыты – сәғәт 11-ҙән 13 сәғәткә тиклем.
Икенсел ресурстар Республика балалар экологик-биологик үҙәгендә (Өфө, Октябрҙең 50 йыллығы урамы, 14/1) һәм БР «Тәбиғәт» дәүләт унитар предприятиеһында (С. Кувыкин урамы, 102) ҡабул ителәсәк.
Ойоштороусылар билдәләп үтеүенсә, макулатура, полиэтилен, пластик һәм аллюминийҙан тыш, БР «Тәбиғәт» Дәүләт унитар предприятиеһына боҙолған термометрҙар һәм энергия һаҡлаусы лампалар тапшырырға мөмкин буласаҡ.


text:
Дүрт меңдән ашыу әсәлек капиталына сертификат ипотека заемдарын ҡаплауға йүнәлтелде
«Балаһы булған ғаиләләргә өҫтәмә дәүләт ярҙамы саралары тураһында» Федераль закон көскә ингәндән алып Башҡортостанда әсәлек (ғаилә) капиталына 63215 сертификат алынды.
РФ Пенсия фондының БР буйынса бүлексәһенән хәбәр итеүҙәренсә, төбәк райондарында һәм ҡалаларында әсәлек капиталы средстволарынан 12 мең һум күләмендә бер тапҡыр түләнә торған пособие биреүҙе һорап 50 меңдән ашыу сертификат хужаһы мөрәжәғәт итте.
Рәсәй Пенсия фондының БР буйынса бүлексәһе идарасыһы Фоат Хантимеров әйтеүенсә, 4142 сертификат хужаһы 1077 миллион һум әсәлек капиталын, торлаҡ кредиттарын индереп, торлаҡ һатып алыуға йәки төҙөүгә алынған кредиттарҙы һәм заемдарҙы ҡаплауға йүнәлтеүҙе һорап ғариза бирҙе. 3756 ғариза буйынса ыңғай ҡарар ҡабул ителде лә инде.


text:
Төбәктең мәғариф һәм медицина учреждениелары — «Рәсәйҙең иң яҡшы 100 предприятиеһы һәм ойошмаһы» иҫәбендә Фото: Башҡортостан Һаулыҡ һаҡлау министрлығы сайты
Төбәктең мәғариф һәм медицина учреждениелары — «Рәсәйҙең иң яҡшы 100 предприятиеһы һәм ойошмаһы» иҫәбендә
Төбәктең мәғариф һәм медицина учреждениелары — «Рәсәйҙең иң яҡшы 100 предприятиеһы һәм ойошмаһы» иҫәбендә Фото: Башҡортостан Һаулыҡ һаҡлау министрлығы сайты
ӨФӨ, 2016 йыл, 28 сентябрь. /«Башинформ» мәғлүмәт агентлығы, Эльмира Сабирова/.
Өфө ҡалаһының 102-се башҡорт гимназияһы, 45-се урта дөйөм белем биреү мәктәбе, «Альфа» шәхси мәктәбе һәм «Аҡбуҙат» балалар шифаханаһы «Рәсәйҙең иң яҡшы 100 предприятиеһы һәм ойошмаһы» конкурсы еңеүселәре иҫәбенә инде. Еңеүселәрҙе бүләкләү тантанаһы Мәскәүҙә үтте.
«Аҡбуҙат» балалар шифаханаһы психоневрология сирҙәре менән яфаланған балаларҙы дауалауҙың алдынғы методикаһын индергән өсөн билдәләнде, тип аңлатма бирҙеләр республика Һаулыҡ һаҡлау министрлығының матбуғат хеҙмәтендә. Шифахананың баш табибы Гөлшат Имаеваға «Иң яҡшы медицина учреждениеһы» номинацияһында еңеүсе дипломы һәм иҫтәлекле статуэтка тапшырылды.
Ойоштороусылар әйтеүенсә, ил предприятиелары һәм ойошмалары араһында конкурс уларҙың үҫешенә булышлыҡ итеү, эштең сифатын арттырыу, учреждение белгестәренең һәм етәкселәренең квалификацияһын күтәреү маҡсатында ойошторола.


text:
Октябрьскийҙа Инвестицион мөхитте яҡшыртыу буйынса йәмәғәт советы булдырыласаҡ
Октябрьский ҡалаһында инвестицион мөхитте яҡшыртыу темаһына түңәрәк өҫтәл ойошторолдо, унда Башҡортостан Республикаһы Хөкүмәте Премьер-министры урынбаҫары – сәнәғәт һәм инновацион сәйәсәт министры Марат Мөлөков, БР Президенты советнигы, БР Президентының инвестицион хеҙмәттәшлек мәсьәләләре буйынса махсус вәкиле, БР Президенты ҡарамағындағы инвестицион мөхитте яҡшыртыу буйынса йәмәғәт советы рәйесе урынбаҫары Андрей Назаров, Башҡортостандың Социаль-консерватив сәйәсәт үҙәгенең генераль директоры, БР Президенты ҡарамағындағы инвестицион мөхитте яҡшыртыу буйынса йәмәғәт советы секретары Рөстәм Моратов, ҡала округы хакимиәте, бәләкәй һәм урта бизнес вәкилдәре, сәнәғәт һәм төҙөлөш предприятиелары етәкселәре ҡатнашты. Түңәрәк өҫтәлде Октябрьский ҡалаһы хакимиәте башлығы Сергей Молчанов алып барҙы.
Түңәрәк өҫтәлдә инвестицион сәйәсәттең төрлө аспекттары, «Төбәктә уңайлы инвестицон мөхит булдырыу буйынса башҡарма власть органдары эшмәкәрлеге стандарттары»н индереү буйынса юл картаһы тикшерелде, тип хәбәр иттеләр ҡала хакимиәтенең мәғлүмәт-аналитика бүлегенән. Инвестицион сәйәсәт тураһында фекер алышыуҙа ҡала бизнесмендары ла әүҙем ҡатнашты.
Фекер алышыу һөҙөмтәһендә Октябрьский ҡалаһы ҡала округы хакимиәте башлығы ҡарамағында инвестицион мөхитте яҡшыртыу буйынса Йәмәғәт советын булдырыу тураһында ҡарар ҡабул ителде. Башҡортостан Президенты ҡарамағындағы инвестицион мөхитте яҡшыртыу буйынса йәмәғәт советы тарафынан «Муниципаль берәмектә уңайлы инвестицион мөхит булдырыу буйынса урындағы үҙидара органдары эшмәкәрлеге стандарттары» әҙерләнгәндән һуң, был стандартты Октябрьскийҙа ғәмәлләштереү буйынса килешеүгә ҡул ҡуйыу планлаштырыла. Йәмәғәт советының тәүге ултырышы 10 апрелдән дә ҡалмай ойоштороласаҡ.


text:
Ҡыҙымдың БДИ мәшәҡәттәре 1 сентябрҙә башланғайны. Тап шул күпселек халыҡ өсөн байрам көндө ул мәктәптән дәреслектәр урынына бер ҡосаҡ имтихан тестары тейәп ҡайтты. Йыл һайын илебеҙҙең кәм тигәндә ярты халҡын тәрән борсоуға һалып торған глобаль мәсьәләгә бығаса битараф булған миндә был юлы оло ҡыҙыҡһыныу уянды. Башымда бер юлы бик күп шөбһәле уйҙар үткәне хәтеремдә: дәреслектәр урынына тест ҡағыҙҙары биреп ҡайтарыу – был бит “мәктәп программаһы тамам, сығарылыш имтихандары башланды” тигән һүҙ түгелме?
Ҡыҙымдың БДИ мәшәҡәттәре 1 сентябрҙә башланғайны. Тап шул күпселек халыҡ өсөн байрам көндө ул мәктәптән дәреслектәр урынына бер ҡосаҡ имтихан тестары тейәп ҡайтты. Йыл һайын илебеҙҙең кәм тигәндә ярты халҡын тәрән борсоуға һалып торған глобаль мәсьәләгә бығаса битараф булған миндә был юлы оло ҡыҙыҡһыныу уянды. Башымда бер юлы бик күп шөбһәле уйҙар үткәне хәтеремдә: дәреслектәр урынына тест ҡағыҙҙары биреп ҡайтарыу – был бит “мәктәп программаһы тамам, сығарылыш имтихандары башланды” тигән һүҙ түгелме?
Бер минут эсендә
Көлгә ҡала вәғәҙәләр, иман.
Инан:
Беҙҙең юҡ башҡа йәшәү,
Башҡа ер.
Заман.
Һаман
Шашына ерҙә золом,
Яуызлыҡ арта.
Кешене ул үҫтермәй,
Тик аҫҡа тарта.


text:
Был ҡоштоң исеме сәйер яңғырай — ябалаҡ. Ул сыбар төҫтә, башында “ҡолаҡтары” — ослайып торған ҡауырһын шәлкемдәре бар.
Ҡупшыҡай ҡыҙылтүште башҡа бер ҡош менән дә бутау мөмкин түгел. Бигерәк сағыу шул ап-аҡ ҡарға күмелгән ағас ботағында ултырған ҡып-ҡыҙыл түшелдерекле, ҡара бүрекле ҡошҡай.
Башҡортостан дәүләт ҡурсаулығына янут этен тәүге тапҡыр 1935 йылда килтерәләр. Ә егерме йылдан һуң Нуриман районына ебәрәләр. Һуңғыһы һөҙөмтәлерәк була, һәм был эт үрсеп тирә-яҡҡа тарала башлай.
Беҙ, кешеләр, үҙебеҙҙе генә аҡыллы тип һанайбыҙ. Йәнәһе, уйлай ҙа беләбеҙ, һөйләшәбеҙ ҙә. Ә бит тәбиғәттә бөтә йән эйәһе лә аралаша, ҡырыҫ шарттарҙа йәшәй, ишәйә ала икән, тимәк, аҡылдары ла үҙҙәренә етә. Мәҫәлән, ҡырмыҫҡаларҙы ғына алайыҡ.


text:
Башҡортостан Президенты Хакимиәтендә йәнә ябай кешеләрҙең проблемалары тикшерелде
Торлаҡ мәсьәләһе әлегәсә республика халҡы өсөн төп проблемаларҙың береһе булып ҡала. Башҡортостан Президенты Хакимиәтендә сираттағы граждандар ҡабул итеүҙә тап ошо мәсьәләләр тикшерелде.
Хакимиәттең Контроль-аналитика идаралығы начальнигы Сергей Путенихин менән осрашыуға йәш ғаиләләр ҙә, пенсионерҙар ҙа яҙылғайны. Уларҙы бер мәсьәлә борсой – йәшәргә урындары юҡ.
Сергей Путенихин республикала йәшәүсе йәмғеһе ете кешене ҡабул итте. Уларҙың һәр береһенә Адвокаттар коллегияһының ирекле юристары тарафынан кәрәкле аңлатмалар бирелде. Бындай юристар граждандар ҡабул итеүҙә һәр ваҡыт ҡатнаша. Һәр айырым осраҡ буйынса тейешле саралар күреләсәк. Тик кешеләр власть вәкилдәренән проблеманы хәл итеүҙәрен генә көтмәй, нисәмә йылдар дауамында ыҙа сиккән кешеләр үҙҙәрен ишетеүҙәрен, аңлауҙарын да теләй. Йыш ҡына урындағы чиновниктар тарафынан халыҡҡа ҡарата бындай иғтибар күрһәтелмәй. Ә кешеләргә көнүҙәк проблемаларҙы хәл итеүҙә ниндәй юлдар эҙләргә кәрәклеге хаҡында, тәү сиратта, тап урындағы чиновниктар аңлатырға тейеш.


text:
Европа башҡорттары ҡоролтайға йыйыла
Өсөнсө Бөтә донъя башҡорттары ҡоролтайына әҙерлек тамамланды тиерлек. Республиканың барлыҡ райондарында ҡоролтайҙар үткәрелеп, делегаттар һайланды.
Бөтә Донъя башҡорттары ҡоролтайы башҡарма комитеты рәйесе урынбаҫары Румил Аҙнабаев әйтеүенсә, Европа башҡорттары ҡоролтайы тәүге тапҡыр йыйыла. Уның маҡсаты-һибелеп йәшәгән башҡорттарҙы бергә туплау. Форумда Латвия, Эстония, Америка, Англия, Япония, Израиль, Италия һәм башҡа бик күп илдәрҙән делегаттар ҡатнашасаҡ.
Был сара сит илдәрҙә йәшәүсе башҡорттар өсөн бик мөһим, сөнки улар бындай осрашыуға тәүге тапҡыр йыйыла. Берлинда үтәсәк йыйынды Латвиянан Римма Талағаева һәм Ришат Ҡаҙаҡбаевтар ҙа ашҡынып көтә.
Европа башҡорттарын борсоған мәсьәләләр тап ошо йыйында хәл ителер, тип ышана улар. Милли ойошмалар халыҡты туплаусы төп көс кенә түгел. Улар сит тарафтарҙы донъя мәҙәниәттәре төрлөлөгө, үҙ халҡына хас үҙенсәлектәр менән таныштырыусы, шулай уҡ халыҡтар дуҫлығын нығытыусы, алыҫ араларҙы яҡынайтыусы ла.


text:
Шишмә районы ауылдарының береһендә ҡотороу ауырыуына карантин иғлан ителгән
ӨФӨ, 2015 йыл, 17 ноябрь. /«Башинформ» мәғлүмәт агентлығы, Розалиә Вәлиева/.
10 ноябрҙән Шишмә районының Илкәш ауылы биләмәһендә ҡотороу ауырыуына карантин билдәләнгән.
Тейешле указ республиканың рәсми хоҡуҡи мәғлүмәт интернет-порталында баҫылған.
Карантин биләмәһендә эт һәм бесәйҙәр күргәҙмәләрен уҙғарыу, йорт хайуандары менән сауҙа, ҡырағай йәнлектәрҙе аулау тыйыла.
Ветеринария идаралығына махсус комиссия, сирҙең таралыуына юл ҡуймау сараларын ойоштороу бурысы йөкмәтелгән.


text:
Республика башлығы Рәсәй Үҙәк һайлау комиссияһы рәйесе Владимир Чуров менән осраштыФото: Олег Яровиков
Республика башлығы Рәсәй Үҙәк һайлау комиссияһы рәйесе Владимир Чуров менән осрашты
Республика башлығы Рәсәй Үҙәк һайлау комиссияһы рәйесе Владимир Чуров менән осраштыФото: Олег Яровиков
24 апрелдә Республика Йортонда Башҡортостан Президенты Рөстәм Хәмитов Рәсәй Үҙәк һайлау комиссияһы рәйесе Владимир Чуров менән осрашты, тип хәбәр иттеләр төбәк башлығының матбуғат хеҙмәтенән.
Рөстәм Хәмитов Рәсәй Үҙәк һайлау комиссияһы рәйесенә, Волга буйы һәм Урал федераль округтарына ингән, Рәсәй Федерацияһы субъекттарының һайлау комиссиялары рәйестәре менән семинар-кәңәшмәне үткәреү өсөн Өфөнө һайлағандары рәхмәтен белдерҙе.
— Беҙ бында килдек, сөнки Башҡортостанда ҙур ыңғай ойоштороу тәжрибәһе тупланған. Көҙөн һайлауҙар үтәсәк, Рәсәй Федерацияһы субъекттары һеҙгә ҡарар тип иҫәп тотабыҙ, — тине Владимир Чуров.
Рәсәй Үҙәк һайлау комиссияһы башлығының әйтеүе буйынса, сентябрҙә үҙенең масштабтары буйынса ғәйәт ҙур эштәр тора, сөнки хәҙер уҡ 17 губернаторҙар кампанияһы. Икенселәй әйткәндә, Рәсәй Федерацияһының 17 субъектында башлыҡ һайлаясаҡтар. Шуға өҫтәп субъекттарҙың закондар сығарыу йыйылыштарына байтаҡ һайлауҙар, тағы ла бик күп муниципаль һайлауҙар һәм референдумдар бар. Былар барыһы ла берҙәм тауыш биреү көнөнә етәрлек буласаҡ. Уҙған берҙәм тауыш биреү көнөндә барлыҡ кимәлгә 120 меңдән ашыу кандидат дәғүә иткәйне. Быйыл унан да күберәк булыуы ихтимал.
Рөстәм Хәмитов РФ Үҙәк һайлау комиссияһының эшмәкәрлеген даими камиллашыусы булараҡ билдәләне.
— һеҙгә ни тиклем ауыр һәм яуаплы бурыстар йөкмәтелгәнен беләбеҙ. Уларҙы хәл итеүгә нисек етди ҡарағанығыҙҙы беләбеҙ. Һайлау системаһының камиллашыуын аңлайым: яңылыҡтар, ҡануниәтте үҙгәртеүҙәр. Кешеләрҙе өйрәтергә, улар үҙгәрештәрҙе аңлаһын өсөн быға даими йәлеп итергә кәрәк. Был өлөштә беҙ – һеҙҙең ярҙамсыларығыҙ, — тине республика башлығы.


text:
Башҡортостанда киске сәғәт 6-ға һайлаусыларҙың яртыһынан ашыуы тауыш биргән Фото: «Башинформ» мәғлүмәт агентлығы
Башҡортостанда киске сәғәт 6-ға һайлаусыларҙың яртыһынан ашыуы тауыш биргән
Башҡортостанда киске сәғәт 6-ға һайлаусыларҙың яртыһынан ашыуы тауыш биргән Фото: «Башинформ» мәғлүмәт агентлығы
ӨФӨ, 2016 йыл, 18 сентябрь. /«Башинформ» мәғлүмәт агентлығы, Арина Рәхимҡолова /.
Башҡортостанда һайлаусыларҙың 53 проценттан ашыуы гражданлыҡ хоҡуғы менән файҙаланған. Үҙәк һайлау комиссияһы киске сәғәт 6-ға ошондай мәғлүмәттәр килтерҙе.
Баҡалы, Ҡариҙел, Тәтешле һәм Саҡмағош райондары — лидерҙар иҫәбендә. Өфөлә иһә иң яҡшы күрһәткестәр Дим, Совет һәм Калинин райондарында.
Быйыл республикала 3 426 участка һайлау комиссияһы эшләй. Участкаларҙа тауыш биреү өсөн үтә күренмәле стационар йәшниктәр ҡуйылған.


text:
Быйыл республиканың юл хужалығына 15 миллиард һум йүнәлтелгән – Рөстәм Хәмитов Фото: Башҡортостан Башлығының матбуғат хеҙмәте
Быйыл республиканың юл хужалығына 15 миллиард һум йүнәлтелгән – Рөстәм Хәмитов
Быйыл республиканың юл хужалығына 15 миллиард һум йүнәлтелгән – Рөстәм Хәмитов Фото: Башҡортостан Башлығының матбуғат хеҙмәте
ӨФӨ, 2016 йыл, 15 сентябрь. /«Башинформ» мәғлүмәт агентлығы, Александр Смирнов/.
2016 йылда Башҡортостандың юл хужалығы 15 миллиард һум аласаҡ. Республика Башлығы Рөстәм Хәмитов Күмертау һәм Көйөргәҙе районы активтары менән осрашыуҙа ошо хаҡта белдерҙе.
– Республика буйлап күп йөрөйөм һәм юлдарҙың яңыртылыуын күрәм. Быйыл юл хужалығына 15 миллиард һум бүленә. Нигеҙҙә, бөтә аҡса ремонт, тергеҙеү эштәренә йүнәлтелә. Башҡортостандың юл хужалығы бер ҡасан да шунса аҡса күрмәне. Беҙ 10-11 миллиард һум кимәлендә эшләнек, – тине республика етәксеһе. – М5 һәм М7 федераль трассаларын төҙөү өсөн дә 7-8 миллиард һум инвестиция бар. Шулай итеп, 20 миллиард һумдан ашып китә.
Республика Башлығы әйтеүенсә, Башҡортостанда юлдарҙың оҙонлоғо – 50 мең километрҙан ашыу, шуларҙың 30-35 проценты ғына нормаға тап килә.
– Тиҫтә йылдар буйына яраҡһыҙға әйләнгән юлдарҙы бер көн йәки йыл эсендә эшләү мөмкин түгеллеген аңларға кәрәк. Мин юлсыларҙы яҡламайым. Улар минән тәнҡит һүҙҙәре генә ишетә. Был эште беләбеҙ, аңлайбыҙ һәм бөтә юлдарҙы тәртипкә килтереү өсөн тырышабыҙ, – тип һыҙыҡ өҫтөнә алды Рөстәм Хәмитов. – Ошо йәһәттән алға табан барабыҙ. Барыһын да үҙегеҙ күреп тораһығыҙ. Әммә был ғына аҙ. Тимәк, әһәмиәтлерәк юл фондтарын булдырырға кәрәк. Өҫтәүенә, яңы технологияларҙы үҙләштереү, заманса композиция материалдарын ҡулланыу мөһим. Шул саҡта бергәләп юл хужалығындағы хәлде яйға һаласаҡбыҙ.


text:
Июлдә Өфө эшҡыуарҙары өсөн бушлай өс консультация үтә
Өфө эшҡыуарҙар берләшмәһе Йәмәғәт ҡабул итеү бүлмәһендә июлдә кесе һәм урта эшҡыуарлыҡ субъекттары эшмәкәрлеге мәсьәләләре буйынса бушлай өс консультация үтәсәк.
Шулай итеп, бөгөн, 1 июлдә, «Һалым һалыуҙы оптималләштереү һәм бухгалтер иҫәп-хисабын алып барыуға сығымдарҙы кәметеү» темаһына консультацияны «Бизнес-партнер» компанияһы директоры Диана Киселева үткәрә.
7 июлдә «Кесе бизнес предприятиеларында кадрҙар буйынса документтар әйләнеше» темаһы буйынса «БизнесЯрҙам» яуаплылығы сикләнгән йәмғиәтенең кадрҙар хеҙмәте белгесе Елена Аминева кәңәштәрен бирәсәк.
21 июлдә «БизнесЯрҙам» яуаплылығы сикләнгән йәмғиәтенең юрисконсульты Гөлшат Насырова килешеүҙәрҙе дөрөҫ төҙөү тураһында һөйләйәсәк.
Консультациялар 16 — 18 сәғәттәрҙә үтә. 241-47-44 телефоны буйынса алдан яҙылыу мотлаҡ. Офистың адресы: Өфө, СССР-ҙың 50 йыллығы урамы, 48/1.


text:
Йәрминкәлә өфөләргә 500 самаһы вакансия тәҡдим ителде
26 сентябрҙә Өфөнөң транспорт һәм элемтә предприятиелары вакансиялар йөрминкәһендә 500 буш эш урыны тәҡдим итте. Дөйөм алғанда, йәрминкәлә 28 эш биреүсе ҡатнашты.
— Беҙҙең сираттағы «вакантлы» йәрминкәгә был юлы яңы эш эҙләп 300-ләп кеше килде. Уларҙың 200-гә яҡыны эш биреүселәр менән әңгәмәләшеүҙә ҡатнашты, һөҙөмтәлә 100-ҙән артыҡ кеше эшкә саҡырыу алды. Бынан тыш, предприятиелар беҙҙең мәғлүмәттәр базаһынан 70-ләп кеше һайлап алды, — тип хәбәр итте «Башинформ»ға Өфөнөң халыҡты эш менән тәьмин итеү бүлеге начальнигы Ирина Турчина.
Уның һүҙҙәренә ҡарағанда, эш эҙләүселәргә тәҡдим ителгән вакансиялар иҫәбендә — почта элемтәһе операторы, элемтә электромонтеры, юл монтеры, водитель, автомобилдәрҙе ремонтлау буйынса слесарь, кондуктор һәм контролер.
Тәҡдим ителгән эш хаҡы кимәле — 10 мең һумдан алып.


text:
«Эшҡыуарлыҡ. Бәләкәй ҡалалар – үҫеш территорияһы» форумы Өфөлә һәм Стәрлетамаҡта үтәсәк
«Эшҡыуарлыҡ. Бәләкәй ҡалалар – үҫеш территорияһы» форум-күргәҙмәһе 24-25 ноябрҙә Өфөлә һәм Стәрлетамаҡта үтәсәк. Сараны ойоштороусылар булып Башҡортостан Республикаһының Эшҡыуарлыҡ һәм туризм буйынса дәүләт комитеты, Стәрлетамаҡ ҡалаһы ҡала округы хакимиәте, төбәктең йәмәғәт эшҡыуарлыҡ ойошмалары һәм фәнни учреждениелары сығыш яһай.
Дәүләт комитетының матбуғат хеҙмәте хәбәр итеүенсә, форумдың тәүге көнөндә Өфөлә Башҡортостан Хөкүмәте ҡарамағындағы Эшҡыуарлыҡҡа ярҙам күрһәтеү буйынса республика советы ултырышы үтәсәк.
Стәрлетамаҡта уҙғарыласаҡ форумды асыу тантанаһында вице-премьер Әнүәр Мәхмүтов ҡатнашасаҡ.
Форум сиктәрендә эшҡыуарлыҡты үҫтереү буйынса тематик секциялар, бәләкәй һәм урта бизнес өлкәһендәге төрлө мәсьәләләр буйынса түңәрәк өҫтәлдәр һәм семинарҙар ойоштороласаҡ.
Секцияларҙың береһендә «Рәсәй терәге» дөйөм Рәсәй бәләкәй һәм урта эшҡыуарлыҡ йәмәғәт ойошмаһы президенты Сергей Борисов ҡатнашасаҡ. Ул дәүләт ярҙамы саралары, шулай уҡ бәләкәй һәм урта бизнес проблемалары һәм перспективалары тураһында һөйләйәсәк.
Секциялар эше һәм анкета тултырыу һөҙөмтәләре «Эшҡыуарлыҡ. Бәләкәй ҡалалар – үҫеш территорияһы» форум-күргәҙмәһенең резолюция проектын тәшкил итәсәк.
Бынан тыш, пленар ултырыш сиктәрендә Башҡортостанда эшҡыуарҙар өсөн мәғлүмәт-консультация үҙәктәрен булдырыу тураһында «Рәсәй Һаҡлыҡ банкы» асыҡ акционерҙар йәмғиәтенең Башҡортостан бүлексәһе менән республиканың Эшҡыуарлыҡ һәм туризм буйынса дәүләт комитеты араһында килешеү төҙөләсәк.
Форум-күргәҙмә аҙағында «Йыл эшҡыуары — 2011» республика конкурсында һәм «Ҡатын-ҡыҙ – йыл директоры» бөтә Рәсәй конкурсының төбәк этабында еңеүселәрҙе наградлау тантанаһы үтәсәк.


text:
Бөрөлә асфальтта һүрәт төшөрөү буйынса балалар конкурсы үтте
Бөрө лицейында көндөҙгө лагерға йөрөгән балалар өсөн асфальтта һүрәт төшөрөү буйынса «Минең Ватаным» конкурсы үтте. Сараны йәш гвардиясылар ойошторҙо, тип хәбәр итә ER.RU.
Балалар ижадын популярлаштырыу һәм үҫтереү, һәләтле балаларҙы асыҡлау һәм уларға ярҙам итеү, үҫмерҙәрҙә эстетик зауыҡ формалаштырыу, Ватанға һөйөү тәрбиәләү бәйгенең төп маҡсаттары булып торҙо.
Конкурста 6-15 йәштәрҙәге 40-ҡа яҡын кеше ҡатнашты. Балалар Ватанға, тыуға яҡҡа булған һөйөүен һүрәттәрҙә сағылдырҙы. Сара йомғаҡтары буйынса барлыҡ ҡатнашыусыларға дипломдар һәм бүләктәр тапшырылды.


text:
Башҡортостанда уҡыусылар араһында XII республика Спартакиадаһы үтәсәкФото: Андрей Старостин
Башҡортостанда уҡыусылар араһында XII республика Спартакиадаһы үтәсәк
Башҡортостанда уҡыусылар араһында XII республика Спартакиадаһы үтәсәкФото: Андрей Старостин
Башҡортостанда уҡыусылар араһында XII республика Спартакиадаһы үтәсәк. Ярыш яңы уҡыу йылы менән бергә башланды һәм 2010 йылдың йәйендә тамамланасаҡ.
Быйылғы Спартакиадала 12 спорт төрө тәҡдим ителде: мини-футбол, гер күтәреү , көрәш, волейбол, бокс, саңғы ярышы, полиатлон, шахмат, өҫтәл теннисы, баскетбол, еңел атлетика, лапта.
Ике спорт төрө — көрәш һәм гер күтәреү үҙ чемпиондарын билдәләп тә үтте. Көрәшселәр араһында Салауат, Өфө, Мәләүез егеттәре айырылып торҙо.
Гер күтәреүселәр араһында Ҡариҙел районы, Өфөнөң Октябрь районы, Бөрө ҡалаһы егеттәре иң көслөләре булып сыҡты. Башҡортостан Республикаһы Хөкүмәте Аппаратында мәғариф һәм фән бүлеген етәкләүсе Альберт Ҡорманов әйтеүенсә, спорт ярыштарын үткәреп тороу балаларҙың буш ваҡытын дөрөҫ ойоштороуға, уларҙың сәләмәт тормош алып барыуына йүнәлеш бирә.
Әммә республиканың ҡайһы бер дөйөм белем биреү учреждениеларында спортҡа һүлпән ҡараш күҙәтелә. Ҡайһы бер етәкселәр үҙҙәренең тәрбиәләнеүселәрен бер ниндәй әҙерлекһеҙ район ярыштарына килтерәләр.
Хөкүмәт Аппараты үҙ өлгөһөндә спортты халыҡ араһына индерергә ҡарар итте. Бында инде иптәштәрсә осрашыуҙар, Хөкүмәт Аппараты, мәктәп, гимназия һәм интернаттарҙың йыйылма командалары ярыштары үткәрелде. Бәйгеләрҙә Йәштәр сәйәсәте, спорт һәм туризм министрлығы, Мәҙәниәт һәм милли сәйәсәт министрлығы, шулай уҡ башҡа идара үҙәктәре бик әүҙем ҡатнашты.
Спартакиаданың бурыстары булып уҡыусыларҙы спортҡа йәлеп итеү генә түгел , ә яңы һәләттәрҙе асыу ҙа тора, сөнки олимпия үҙәктәре менән бөтә райондар ҙа тәьмин ителмәгән.
Дөйөм алғанда, республикала йәш быуын араһында күмәк спорт менән шөғөлләнеүгә хөкүмәт хуплап ҡарай. Ярышта еңеүселәрҙе бүләкләү өсөн финанс сығымдары бүлә.


text:
Фото:
Хөкүмәт Аппараты етәксеһе Илшат Тажетдинов интернет менән ҡулланыусыларҙың һорауҙарына яуап бирҙе
Фото:
23 ноябрҙә «Ижтимағи электрон гәзит» сайтында (www.i-gazeta.com) Башҡортостан Хөкүмәте Премьер-министры урынбаҫары – Хөкүмәт Аппараты етәксеһе Илшат Тажетдиновтың онлайн-конференцияһы үтте.
Бер сәғәт дауамында вице-премьерға Хөкүмәт Аппараты эшмәкәрлегенә, республиканың иҡтисади һәм халыҡ-ара бәйләнештәренә, Дәүләт заказдарын урынлаштырыуға, Башҡортостандың көньяҡ-көнсығыш райондарын комплекслы үҫтереү программаһын тормошҡа ашырыуға бәйле 30-лаған һорау бирелде.
Интернет менән ҡулланыусылар өсөн i-gazeta.com сайтынан видеотрансляция «Башинформсвязь» асыҡ акционерҙар йәмғиәте ярҙамында ойошторолдо.
Илшат Тажетдиновтың виртуаль киңлектәге әңгәмәһе «Ижтимағи электрон гәзит» һәм «Башинформ» агентлығы материалдарында сағылыш табасаҡ.
Тейешле техник эштәр башҡарылғандан һуң, «Ижтимағи электрон гәзит» сайтында онлайн-конференция буйынса тулы видеоотчет урынлаштырыласаҡ.


text:
Григорий Рапота Волга буйы төбәге халҡын Яңы йыл менән ҡотланы
Рәсәй Федерацияһы Президентының Волга буйы федераль округындағы тулы хоҡуҡлы вәкиле Григорий Рапота Рәсәйҙең 14 төбәге халҡын Яңы 2011 йыл һәм Раштыуа байрамы менән ҡотланы.
«Һәр ҡайһыбыҙ өсөн был көндәр – күңелле байрам мәшәҡәттәре, туғандар, яҡындар, дуҫтар менән осрашыуҙар мәле. Уҙған йылға йомғаҡ яһау йолаһы ла үҙгәрешһеҙ ҡала. Беҙ тормошобоҙҙа булған изге һәм яҡшы күренештәрҙең барыһын да хәтерҙә һаҡларға тырышабыҙ, шул уҡ ваҡытта уҙған йыл һабаҡтарынан дөрөҫ һығымта яһау ҙа мөһим.
Волга буйы округы өсөн, бөтә ил өсөн кеүек үк, 2010 йыл шатлыҡлы ла, һағышлы ла ваҡиғалар менән иҫтә ҡалды, уларҙың һәр береһе үҙ эҙен ҡалдырҙы һәм фажиғәле хәлдәрҙән дә беҙ дөрөҫ һығымта яһарбыҙ, уларҙың ҡабатланыуына юл ҡуймаҫҡа тырышырбыҙ, тип ышанғы килә», – тиелә ҡотлауҙа.
Вәкил оло быуындың тәрән аҡылы, йәштәрҙең көс-дәрте, быуаттарҙан килгән татыулыҡ һәм ярҙамсыллыҡ йолалары бөтә ҡыйынлыҡтарҙы һәм ҡайғы-михнәттәрҙе еңеп сығырға булышлыҡ итер, тигән ышаныс белдерә һәм, Волга буйы федераль округы халҡын Яңы 2011 йыл менән ҡотлап, ныҡлы һаулыҡ, именлек, гармония, оптимизм һәм бәхет теләй.


text:
БР Тәбиғәттән файҙаланыу һәм экология министрлығы ҡарамағында Эшҡыуарлыҡҡа ярҙам итеү буйынса совет ойошторолдо
Башҡортостанда республиканың Тәбиғәттән файҙаланыу һәм экология министрлығы ҡарамағында Тирә-яҡ мөхитте һаҡлау маҡсатында тормошҡа ашырылған эшҡыуарлыҡҡа ярҙам итеү мәсьәләләре буйынса совет ойошторолдо.
Тәбиғәттән файҙаланыу һәм экология министры Азат Ҡотлоәхмәтов уның рәйесе итеп тәғәйенләнде. Совет составына йәнә республиканың Сәнәғәт һәм инновацион сәйәсәт министрлығы, БР Эшҡыуарлыҡ һәм туризм буйынса дәүләт комитеты, Тәбиғәттән файҙаланыу өлкәһендә күҙәтеү буйынса федераль хеҙмәттең Башҡортостан буйынса идаралығы, төбәктең Сауҙа-сәнәғәт палатаһы, Башҡортостан Республикаһының Бәләкәй эшҡыуарлыҡты үҫтереү һәм уға ярҙам итеү фонды, йәмәғәт ойошмалары вәкилдәре лә инде.
— Бәләкәй һәм урта эшҡыуарлыҡ субъекттарын тирә-яҡ мөхитте һаҡлау өлкәһендәге дәүләт сәйәсәтен әҙерләү һәм уны тормошҡа ашырыуға йәлеп итеү, экология тармағында яңы башланғыстар тәҡдим итеү һәм уларҙы бойомға ашырыуға ярҙам итеү, шулай уҡ тирә-яҡ мөхитте һаҡлауға бәйле эшҡыуарлыҡты үҫтереүҙе көйләүсе норматив хоҡуҡи акттар проекттарына йәмәғәт экспертизаһы үткәреү Советтың төп бурыстары булып тора,— тип хәбәр итте «Башинформ» агентлығына республиканың Тәбиғәттән файҙаланыу һәм экология министрлығы матбуғат секретары Нина Никандрова.
Тирә-яҡ мөхитте һаҡлау өлкәһендәге эшҡыуарлыҡты үҫтереү өсөн уңайлы инвестиция мөхите һәм башҡа шарттар булдырыу буйынса тәҡдимдәр әҙерләү, экологик эштәр (хеҙмәттәр) баҙарының формалашыуына һәм уның үҫешенә анализ үткәреү, был өлкәлә эшләгән эшҡыуарлыҡ субъекттарына хоҡуҡи һәм мәғлүмәти ярҙам күрһәтеү Совет бурыстары иҫәбенә инә.
Бынан тыш, эшҡыуар-экологтар араһында квалификация күтәреү курстары үткәреү һәм тирә-яҡ мөхитте һаҡлау маҡсатында булдырылған урта һәм бәләкәй эшҡыуарлыҡ субъекттары үҫешен көйләүсе норматив хоҡуҡи акттар әҙерләү йәки уларға үҙгәрештәр индереү буйынса тәҡдимдәр әҙерләү ҙә Совет компетенцияһына инә.


text:
Блюз
Блюз (ингл. blue devils, моңланыу һәм ҡайғы ) — XIX быуат аҙағында АҠШ Көньяҡ-көнсығыш афроамерика йәмғиәте «Мамыҡ билбау» плантацияһынан сыҡҡан кешеләр араһында таралған музыка формаһы һәм музыка жанры. Донъя музыка мәҙәниәтенә афроамерикандар индергән иң әһәмиәтле өлөшө (рэгтайм һәм иртәнге джаз, хип-хоп һ.б. менән бер рәттән). Иң тәүҙә был терминды Джордж Колман бер актлы фарс «Blue Devils»та (1798) ҡулланған. Блюзда «эшселәр йыры», холлер (баҫыуҙа эш ваҡытында ритмик ҡысҡырыу), спиричуэлс (христиандарҙың дини йырҙары), шант һәм балладалар (ҡыҫҡа шиғри мажара).
Бөгөнгө көндә билдәле «поп», «джаз», «рок-н-ролл» «соул» музыка төрҙәренә йоғонтоһо ҙур. Йыш музыка «һорау — яуап» формаһында ҡорола, ул композицияның лирик тулыландырыуында, шулай уҡ инструменттарҙың үҙ-ара әңгәмәһендә сағыла. Блюз тематикаһы − афроамерика халҡының тормошо, ҡыйынлыҡтары, ҡаршылыҡтары.
Башланғысы[үҙгәртергә | вики-тексты үҙгәртергә]
Блюз Америка континентында ҡол биләүселек дәүеренән, Африканан эш көстәренең күпләп килтереүенән башлана. Афроамерикандар ул ваҡытта плантацияларҙа эшләүсе һәм хеҙмәтләндереүсе кешеләр булараҡ иң бысраҡ һәм талымһыҙ эште башҡарғандар. Ҙур этәргес көс булып АҠШ-та 1863 йылда ҡоллоҡтоң бөтөрөлөүе була. Блюздың тыуған ере булып Миссисипи йылғаһының дельтаһы һанала. Кис һайын эшселәр йырлағандар. Ял сәғәттәрендә негрға эш йырҙары иҫенә төшкән. Блюзды башҡарыусылар ғүмерҙәре ахырынаса түбән эш хаҡлы ерҙә эшләгән. Ил буйлап сәйәхәт тә иткәндәр. Ҡайһы саҡ йырсы булып та йөрөгәндәр, эш хаҡын ашамлыҡ менән биргәндәр. Шундай тормош блюз башҡарыусыһы өсөн типик булған: ауыр физик хеҙмәт һәм аҙ эш хаҡы. Әммә гитара гел янында булған һәм блюзды төрлө ерҙәрҙә ишетергә мөмкин булған.
Термин үҙе 1912 йылда, Харт Уэнд «Dallas Blues» блюзын китап итеп сығарғанда, барлыҡҡа килгән. Ул матбуғатта сыҡҡан беренсе тулыһынса блюз композияһы булған.
Традицион блюз шулай уҡ архаик тип атала һәм аккомпанементһыҙ башҡарыла. Иң билдәле блюз башҡарыусылары булып Блайнд Лемон Джефферсон һәм Хадди «Ледбелли» Ледбеттер һанала.
Классик блюз[үҙгәртергә | вики-тексты үҙгәртергә]
1920-се йылдарҙа, блюзды башҡарыусы ансамблдәр барлыҡҡа килеү менән, классик блюз формалашып бөтә. Ошо ваҡытта ул шоу-бизнес төрөнә әйләнеп китә. Блюзды башҡарыусы ҡатын-ҡыҙҙар билдәлелек яулай башлай. Мэми Смит грампластинкаға «Crazy Blues»ын яҙҙырта. Киләһе 12 йыл блюз үҫешә.
Ритм-н-блюз[үҙгәртергә | вики-тексты үҙгәртергә]
Ритм-н-блюз һуғыш йылдарында килеп сыға. Ул замандағы иң билдәле башҡарыусылары Джо Тёрнер (Joe Turner) һәм Джимми Рашинг (Jimmy Rushing). 40-сы йй. электрогитара, электроорган, һуңғараҡ бас-гитараның да әүҙем ҡулланыуына электрификация һәм яңы техниканы ҡулланыу бәйле. Микрофон ярҙамында йырсы һәм һуҡма инструменттарҙың тауышы көсәйә. Шулай итеп, 4 кешелек заманса техника ҡулланған ансамблдәр 18 кешенән торған ҙур ансамблдәрҙе сәхнәнән ҡыуа. Ритм-энд-блюз бәләкәй кафе, барҙарҙа үҙләшә. «Ритм-энд-блюз» термины менән музыка белгестәре «Race Music» (раса музыкаһы) терминын алмаштыра.
Блюз Рәсәйҙә[үҙгәртергә | вики-тексты үҙгәртергә]
Алексей Калачёв әйтеүенсә, Рәсәй (совет осоро) блюзының үҫеше 3 этапҡа бүленә. Беренсе этабында Көнбайыш рок төркөмдәренең блюз-рок башҡарғанын тыңлап, танышалар (Led Zeppelin, Элвин Ли, Джонни Винтер һ.б.). Ул ваҡыттағы иң яҡшы блюзмен булып Алексей Белов һанала, ул 1969 йылда «Уңышлы ҡаҙаныш» төркөмөн төҙөй. Был төркөмдөң музыкаһы Америка блюзына оҡшаш була. Шулай итеп, блюздың килеп сығыуы 1960-1970-се йй. тап килә.
Икенсе этап 80-се йй. бәйле. Блюзды башҡарыусы һәм һөйөүселәр күбәйә. Ул ваҡыттағы иң билдәле башҡарыусылар «Блюз Лигаһы» һәм Сергей Воронов.
Өсөнсө этап клубтарҙың барлыҡҡа килеүе менән бәйле.
Блюзды башҡарған музыканттар рәтенә Mishouris Blues Band, Доктор Аграновский, Евгений Маргулис, Blues-әңгәмәләш, Blackmailers, Леван Ломидзе, Double Whisky, Гинденбург-Блюз, Blues Doctors, Black Jack Band, Boogie Street, Backstage, Антон «Блюзный» Игнатенко - Street Blues Band һ.б. индерергә була.


text:
2020 йылға тиклем төбәктең һаулыҡ һаҡлау системаһын үҫтереүгә 650 миллиард һум аҡса йүнәлтеләсәкФото: Георгий Шишкин
2020 йылға тиклем төбәктең һаулыҡ һаҡлау системаһын үҫтереүгә 650 миллиард һум аҡса йүнәлтеләсәк
2020 йылға тиклем төбәктең һаулыҡ һаҡлау системаһын үҫтереүгә 650 миллиард һум аҡса йүнәлтеләсәкФото: Георгий Шишкин
«2013-2020 йылдарға Башҡортостан Республикаһының һаулыҡ һаҡлау системаһын үҫтереү» программаһын тормошҡа ашырыуға 650 миллиард һумдан ашыу аҡса йүнәлтеү планлаштырыла. Был хаҡта «Башинформ» агентлығында үткән матбуғат конференцияһында республиканың һаулыҡ һаҡлау министры Георгий Шебаев хәбәр итте.
Дәүләт программаһының төп йүнәлештәре араһында министр ауырыуҙарҙы иҫкәртеү, сәләмәт йәшәү рәүешен формалаштырыу, махсус медицина ярҙамы күрһәтеүҙе камиллаштырыу, дауалауҙың инновацион алымдарын үҫтереү мәсьәләләрен атаны.
— Республикала беренсел медицина-санитар ярҙам күрһәтеүҙе үҫтереү сиктәрендә медицина өлкәһендә йәнә 26 бүлек һәм 226 кабинет асыу планлаштырыла, — тине ведомство башлығы.
Шулай уҡ, министр һүҙҙәренсә, балалар һәм үҫмерҙәр араһында алкоголь, тәмәке һәм наркотиктар ҡулланыуҙы иҫкәртеү һәм кәметеү программаһын тормошҡа ашырыу буйынса эшмәкәрлеккә спорт һәм йәштәр сәйәсәте, мәғариф һәм мәҙәниәт министрлыҡтары ҡарамағында булған учреждениелар йәлеп ителәсәк.
Бынан тыш, ашығыс медицина ярҙамы бригадаларының һанын федераль нормативтарға ярашлы ишәйтеү планлаштырыла (10 мең кешегә бер бригада). Диспансерлаштырыуға килгәндә, министр йыл һайын 21 йәштән олораҡ булған 750 мең кешегә медицина тикшереүе үткәреләсәге хаҡында әйтте.
2020 йылға тиклем медицина ярҙамы күрһәтеү шарттарын яҡшыртыу маҡсатында 20 амбулатория, табиптар өсөн 50 офис, 500 фельдшер-акушерлыҡ пункты, 67 дауахана төҙөү һәм реконструкциялау планлаштырыла. Әсәләргә һәм сабыйҙарға махсус медицина ярҙамы күрһәтеүҙе камиллаштырыу өсөн Программа сиктәрендә балалыҡ һәм бала табырға ярҙам итеү буйынса 28 учреждение төҙөләсәк.
Кадрҙар тураһында һүҙ йөрөтөп, Георгий Шебаев, «Земство табибы» проекты сиктәрендә ауылдарға 610 белгестең ҡайтыуын билдәләне. Быйыл ауыл ерендә урынашҡан һаулыҡ һаҡлау учреждениеларына йәнә 300 табип йүнәлтеләсәк. Әммә, министр һүҙҙәренсә, квалификациялы белгестәр етешмәү мәсьәләһе әле булһа көнүҙәк булып ҡала.


text:
Ноябрҙә Рәсәй халҡын өс көнлөк каникулдар көтә
Быйыл Халыҡтар берҙәмлеге көнө – 4 ноябрь йәкшәмбегә тура килә.
БР Хеҙмәт һәм халыҡты социаль яҡлау министрлығынан асыҡлауҙарынса, ял һәм эшләмәгән байрам көндәре тура килгәндә ял көнө байрамдан һуңғы эш көнөнә күсерелә. Шуға күрә ял көнө йәкшәмбе 4 ноябрҙән дүшәмбе 5 ноябргә күсерелә. 2012 йылдың 2 ноябрендә эш оҙайлылығы ҡыҫҡартылмай.
Шулай итеп, биш көнлөк эш аҙнаһында Рәсәйҙә 3, 4 һәм 5 ноябрь ял көндәре булып тора.
Шулай уҡ иҫегеҙгә төшөрәбеҙ, Рәсәйҙә 2013 йылда ял көндәрен күсереү графигы раҫланды. Уға ярашлы, Яңы йыл каникулдары рәсәйлеләр өсөн 10 көн – 2012 йылдың 30 декабренән 2013 йылдың 8 ғинуарына тиклем дауам итәсәк.
2013 йылдың майында Яҙ һәм хеҙмәт байрамын билдәләү айҡанлы – биш көнлөк ял, Еңеү көнөнә ҡарата дүрт көнлөк ял ҡаралған.


text:
БР Хөкүмәтендә ғалимдарға РФ Президенты гранттарының сертификаттарын тапшырҙыларФото: Олег Яровиков
БР Хөкүмәтендә ғалимдарға РФ Президенты гранттарының сертификаттарын тапшырҙылар
БР Хөкүмәтендә ғалимдарға РФ Президенты гранттарының сертификаттарын тапшырҙыларФото: Олег Яровиков
ӨФӨ, 2014 йыл, 20 октябрь. /«Башинформ» мәғлүмәт агентлығы, Ольга Мортазина/.
Башҡортостан Хөкүмәте Премьер-министры урынбаҫары Дмитрий Шаронов дәүләт наградаларына лайыҡ булған Башҡортостан ғалимдарына гранттарҙы тапшырыу тантанаһын уҙғарҙы. Рәсәй Президенты грантына һигеҙ йәш ғалим һәм өс ғилми мәктәп лайыҡ булды. Фәндәр докторы өсөн грант 1 миллион һум, фәндәр кандидаты өсөн — 600 мең, мәктәп өсөн 400 мең тәшкил итә.
— Бөгөн белем биреү кимәле, индерелгән технологиялар кимәле күбеһенсә илдең лидерлығынан тора, — тип билдәләне Дмитрий Шаронов. — Бөтә технологияларҙы ла сит илдә һатып алыу мөмкин тигән фекерҙән арынырға, үҙ еребеҙҙә фәнде үҫтереү өсөн шарттар булдырыуға етди иғтибар бүлергә кәрәк. Статистика буйынса, төп асыштарҙы 40 йәштән йәшерәк кешеләр яһай. Белемгә һәм фәнгә йәштәрҙең ҡыҙыҡһыныуын матди яҡтан ғына түгел, ә уларҙың ҡаҙаныштарын һәм һәләттәрен танып ихтыяждарын яңыртыу һәм уларға ярҙам итеү мотлаҡ. Моғайын, йәштәргә хәҙер өлкәндәргә ҡарағанда еңелерәктер. Уларҙың мөмкинлектәре күберәк, ярҙам итеү программалары ла байтаҡ.
-Хәҙер грант ярҙамында фәнде финанслау механизмы индерелә. Рәсәй ғилми фондының бюджеты 2014 — 2016 йылдарға 50 миллиард һум тәшкил итә, перспективалы тикшеренеүҙәр фонды — 10 миллиард һум, — тип иҫкә алды БР буйынса федераль инспектор Николай Разбежкин.
— Оҙаҡламай юғары уҡыу йорттары тәү сиратта фән менән шөғөлләнгән студенттарҙың иҫәбе буйынса баһаланасаҡ, — тине БР мәғариф министры Әлфис Ғаязов. — Фәндең ҡартайыуы тураһында күп һөйләйҙәр. Академик структураларҙың анализы күрһәтеүенсә, «йәш» фәндәр докторҙарының уртаса йәше 50 йәштән юғарыраҡ. Грант алыусылар араһында бик йәш кешеләрҙең булыуын ҙур ҡәнәғәт менән билдәләйем. Улар буласаҡ докторҙар, фәнебеҙҙең киләсәге. Бөгөн республикала 900 самаһы фәндәр докторы, дүрт мең фәндәр кандидаты. 20 мең студент ғилми эш менән шөғөлләнә, 35 йәшкә тиклем меңдән ашыу йәш ғалим үҙ тикшеренеүҙәрен индерә.
Тикшеренеү проекттарына РФ Президенты грантын Рәсәй фәндәр академияһы Өфө ғилми үҙәгенең Иҫәпләү үҙәге менән математика институтынан Денис Борисов, Башҡорт дәүләт медицина университетынан Нәүфәл Зәһиҙуллин, Башҡорт дәүләт университетынан Вадим Захаров, Өфө дәүләт авиация техник университетынан Евгений Парфенов, Александра Михайлова, Камил Рамазанов, Николай Сенюшкин һәм Рәсәй фәндәр академияһы Өфө ғилми үҙәгенең Биохимия һәм генетика институтынан Баязит Йоносбаев алды.
Шулай уҡ биология һәм химия өлкәһендә республика ғилми мәктәптәре: Рәсәй фәндәр академияһының Нефть химияһы һәм катализ институты, Рәсәй фәндәр академияһы Өфө ғилми үҙәгенең Органик химия институты, Рәсәй фәндәр академияһы Өфө ғилми үҙәгенең Биохимия һәм генетика институты гранттар алды.


text:
2009 йылда аграрийҙар 100,8 миллиард һумлыҡ продукция етештерҙе
Республиканың ауыл хужалығы етештереүселәре 2009 йылда 100,8 миллиард һумлыҡ продукция етештерҙе. Башҡортостанстат мәғлүмәттәренә ҡарағанда, был 2008 йыл кимәле менән сағыштырғанда 100,1 процент. Бөтә продукцияның 64,8 проценты халыҡтың шәхси ярҙамсы хужалыҡтарында етештерелгән. Йәмәғәт секторына – 30,6%, крәҫтиән (фермер) хужалыҡтарына һәм шәхси эшҡыуарҙарға 4,6 процент тура килә. 2008 йылда йәмәғәт секторы алдынғылыҡты биләгәйне — 57,5 процент.


text:
Межгорье ҡалаһы «Башҡортостандың мәҙәни баш ҡалаһы» марафоны штандартын ҡабул итте
3 июндә «Башҡортостандың мәҙәни баш ҡалаһы» республика марафоны сиктәрендә Мәҙәниәт йылы символын Межгорье ҡалаһы ҡабул итте.
Байрам ҡунаҡтарын Межгорье ҡалаһы стелаһы янында ҡаршы алдылар – штандартты Сибай делагацияһы килтерҙе.
Еңеү майҙанында «Ҡояш менән йылытылған байрам!» балалар өсөн конкурс-уйын программаһы ойошторолғайны. «Кристалл» мәҙәниәт һарайы фойеһында Башҡортостандың милли аш-һыуы һәм «Кружевница», «Флорист» халыҡ студиялары, «Парта» өлгөлө студия ҡатнашыусыларының биҙәү-ҡулланма ижады күргәҙмәләрен күрергә мөмкин булды.
Байрам концертында сибайҙарҙың – өлгөлө «Осҡон» хореография ансамбле, «Кристалл», «Төҙөүсе» мәҙәниәт йорттары халыҡ һәм өлгөлө коллективтары һәм Межгорье балалар сәнғәт мәктәбе ҡатнашты.
7 июнгә тиклем, ҡалала «Донъяны матурыраҡ итәйек!» девизы аҫтында байрам саралары уҙасаҡ, уның барышында Мәҙәниәт йылы символы бер учреждениенан икенсеһенә тапшырыласаҡ.
7 июндә Межгорье делегацияһы Учалы районына «Һабантуй» байрамына юлланасаҡ, унда тантаналы рәүештә штандартты учалыларға тапшырасаҡтар.


text:
Марко Поло Ҡытайға барып етмәгән, ти тарихсылар
Бөтә донъяға билдәле булған сәйәхәтсе Марко Полоның Ҡытайға барып еткәненә тарихсылар шикләнеп ҡарай.
Әммә тарихсыларҙың ҡайһы береһе был авторҙың иҗади хыялы ғына, бәлки бөтөнләй Ҡытайға бырып етмәгәндер тип уйлайҙар. Ғалимдар сәйәхәтсе хәтирәләрен Ҡара диңгеҙ буйында осратҡан ғәрәп һәм фарсы һатыусыларынан Ҡытай, Япон һәм Монгол империялары тураһында һорашып яҙған тип уйлайҙар.
Уның яҙғандарында күбеһе туры килмәүе, ҡайһы бер һис шикһеҙ әйберҙәрҙе белмәүе тарихсыларҙың ышанысын ҡаҡшата. Мәҫәлән ул бер ҡайҙа ла Бөйөк Ҡытай Диуары, калиграфия, ҡағыҙ аҡса, сәй эсеү йә таяҡ менән ашау кеүек асыҡ әйберҙәр тураһында бер нимә лә яҙмағаны белгестәрҙе ғәжәпләндерә.
Шулай уҡ Хубилай хандың флотын тасуирлаған ваҡытта ул монгол йә ҡытай һүҙҙәре урынына фарсы һүҙҙәрен ҡуллана ти италян белгесе Даниелла Петрелла. Унан да бигерәк, бик диҡҡәтле ҡытай сығанаҡтарында Полоның улар араһында 17 йыл буйы йәшәүе тураһында бер нимә лә яҙылмағаны шикле уйҙар тыуҙыра.
1995-се йылда британ академигы Франсис Вуд «Марко Поло Ҡытайға тиклем барып еткәнме?» тигән китабында Ҡара диңгеҙҙән йырағыраҡ китә алмағанына төрлө ғилми дәлилдәр килтергән. «Венеция архивҙарында бер ҙә Поло ғаиләһенең Ҡытайға барғаны тураһында яҙылмаған. Уларҙың бер ниндәй ҙә Ҡытайҙан алып ҡайтҡан әйберҙәре лә һаҡланып ҡалмаған», ти Франсис Вуд. «Ҙур китаптың 18 һөйләме генә Полоның үҙ исеменән яҙылған, һәм ул «үҙ күҙем менән күрҙем» тип яҙған», тип белдерә академик. «Дөрөҫөн әйткәндә, Марко Полоның китабы , урта быуатта Йыраҡ Көнсығышҡа сәйәхәт итеүселәрҙең хәтирәләренең күбеһе кеүек күреп түгел, ишетеп яҙылғандыр, тип уйлайым», ти Вуд.


text:
Башҡортостан тәбиғәте өсөн быйылғы ҡыш ярайһы уңышлы булды
Календарь буйынса март, ә көндәр йылытырға йыйынмай. Халыҡ һыуыҡтан арыны, улар ҡарҙың тиҙерәк иреүен теләй. Ә хайуандар һәм үҫемлектәр донъяһына был яҡшымы, әллә насармы? Бына нимә ти был уңайҙан Башҡортостан дәүләт ҡурсаулығы директоры, биология фәндәре кандидаты Вәсилә Яңыбаева.
— Уҙған йәй 30-35 градуслыҡ температуралары, әлһерәткес эҫеһе, ямғырҙарҙың булмауы кеүек катаклизмдары менән бар кешелекте хәүефләндерергә мәжбүр итте: парник эффекты беҙгә тағы нимә менән янай икән? 2010 йылдың ҡоро йәйе эҫелек буйынса 35 йылда ҡуйылған бөтөн рекордтарҙы ла үтте. Ауыр булһа ла, йәйге фажиғәне кешеләр ҙә, тәбиғәт үҙе лә күтәрә алды. Бик үк яҡшынан булмаған сюрприздар эстафетаһын артабан ҡыш дауам итте кеүек. Ләкин ул тотороҡло һыуыҡтары арҡаһында тәү ҡарашҡа ғына аномаль булып күренә. Тәбиғәт өсөн был бик яҡшы, файҙалы тыныслыҡ осоро.
Беҙ Уралда ысын ҡышҡы һыуыҡтарҙың һәм мул ҡарҙың нисек булғанын онотҡанбыҙ. Әгәр айырым һаҡланған тәбиғәт биләмәһе ойошторолғандан алып 80 йыл дауамында һауа торошон күҙәтеүсе Башҡортостан ҡурсаулығы мониторинг секторының инженерҙарынан һуңғы биш йылдағы мәғлүмәтте алһаҡ, киләһе күренеш асыла. 2005 йылда ҡар тулыһынса 21 апрелдә иреп бөткән, ә бына көҙгөһөн сана юлы (ҡар тәрәнлеге 10 см һәм унан юғарыраҡ) ни бары 15 декабрҙә генә һалынған. Был ваҡыт биологтарҙа вегетатив осор дауамы тип атала, һәм ул 2005 йылда — 239 көн, 2006 йылда — 235 көн, 2007-лә – 238, 2008 – 259, 2009 – 217, 2010 йылда 223 көн тәшкил иткән, ә күп йыллыҡ уртаса күрһәткес 199 көн тәшкил итә. Был ҡыштарҙың беҙгә яҡынса ике аҙнаға һуңыраҡ килеүен, ҡыҫҡараҡ була барыуын, ҡарҙың аҙыраҡ яуыуын аңлата.
Быйылғы ҡыш беҙҙе мул ҡары менән ҡыуандырҙы, ә был, үҙ сиратында, ҡоштарҙың һалҡында ҡарҙа йәшенә алыуын аңлата, ә үҫемлектәр һәм ағастарҙың тамыры хаҡында һүҙ ҙә юҡ – уларға көрт аҫтында йылы. 30-37 градуслыҡ һыуыҡтар тәбиғәт өсөн ҡурҡыныс түгел, ә көндәрҙең йылытып, яңынан һыуытыуы ҡурҡыныс. Мәскәү өлкәһенә быйыл ошондай бәлә килде, унда көслө һыуыҡтар йылы көндәр менән алмашына. Ә беҙҙең киҫкен континенталь климатлы Көньяҡ Урал тәбиғәте өсөн быйылғы ҡыш бөтөн күрһәткестәр буйынса ла ярайһы уңышлы һәм яҡшы булды. Ҡурсаулыҡ биләмәһендә быйыл ҡоштар һәм йәнлектәрҙең һыуыҡтан һәләк булыуы теркәлмәне, боҙланыуҙан һәм ҡар һалыуҙан ағастар ауыуы, ботаҡтар һыныуы ла күҙәтелмәне.


text:
Башҡортостан таможняһы – Рәсәйҙә иң яҡшыларҙың береһе
Башҡортостан таможняһы 2009 йыл йомғаҡтары буйынса Рәсәй Федерацияһы таможня органдарының иң яҡшы коллективына конкурсында «Иң яҡшы эске таможня коллективы» номинацияһында II урын яуланы.
Еңеүселәрҙе билдәләгәндә таможня түләүҙәрен йыйыу, таможня контроле кеүек күрһәткестәрҙе үтәү генә түгел, шулай уҡ вазифалы кешеләрҙең профессионализм кимәле, таможня закондары талаптарын тормошҡа ашырыу процесында тышҡы иҡтисади эшмәкәрлектә ҡатнашыусылар менән хеҙмәттәшлек итеү, хеҙмәт дисциплинаһы, хоҡуҡ һаҡлау эшмәкәрлеге, үҙешмәкәрлектә ҡатнашыу һәм спорт ҡаҙаныштары ла иҫәпкә алынды.
Хәтерегеҙгә төшөрәбеҙ, 2006 һәм 2007 йылдарҙа Башҡортостан таможнясылары Рәсәй Федераль таможня хеҙмәте таможнялары араһында икенсе һәм өсөнсө урындар алғайны инде.
"Таможня 2009 йылда сираттағы уңышына Башҡортостан Республикаһының бөтә власть органдары, көс структуралары һәм контроллек итеүсе органдар менән уңышлы хеҙмәттәшлек итеүе, таможня коллективының эшен юлға һалыу һөҙөмтәһендә өлгәште", — тип билдәләне йәмәғәтселек менән бәйләнеш буйынса баш дәүләт таможня инспекторы Игорь Мешков.


text:
«Башҡортостан Республикаһы экологияһы һәм тәбиғәт ресурстары» дәүләт программаһы раҫланды Фото: Андрей Старостин
«Башҡортостан Республикаһы экологияһы һәм тәбиғәт ресурстары» дәүләт программаһы раҫланды
«Башҡортостан Республикаһы экологияһы һәм тәбиғәт ресурстары» дәүләт программаһы раҫланды Фото: Андрей Старостин
Республика Хөкүмәте төбәктең экологик именлек кимәлен күтәреү һәм тәбиғәт системаларын һаҡлап ҡалыу маҡсатында «Башҡортостан Республикаһы экологияһы һәм тәбиғәт ресурстары» дәүләт программаһын раҫланы. Программаның дәүләт заказсыһы — БР Тәбиғәттән файҙаланыу һәм экология министрлығы.
Бөтә финанс сығанаҡтары, шул иҫәптән федераль, төбәк, урындағы бюджеттар һәм бюджеттан тыш сығанаҡтар, иҫәбенә программаны тормошҡа ашырыуға дөйөм ассигнованиялар күләме 37152,74 миллион һум тәшкил итә.
Тәбиғәтте һаҡлау сараларын индереү иҫәбенә, атап әйткәндә, атмосфераға бысратыусы матдәләр бүлеп сығарыу иҫәбен кәметеү, файҙалы ҡаҙылма байлыҡтарҙың төп төрҙәре запастарын үҫтереү, йылға үҙәндәре участкалары оҙонлоғон, тирә-яҡ мөхитте һаҡлауға йүнәлтелгән төп капиталға инвестициялар күләмен, юғалыу ҡурҡынысы янаған үҫемлектәр һәм хайуандар төрҙәре иҫәбен, шул иҫәптән Башҡортостандың Ҡыҙыл китабына ингәндәрҙе лә, һунарсылыҡ ресурстарының мөһим төрҙәре иҫәбен, шулай уҡ мышыны һәм себер ҡоралайын, шулай уҡ БР Экология министрлығының «бер тәҙрә» принцибы буйынса күп функциялы үҙәктәр аша күрһәтелгән тәбиғәтте һаҡлау акциялары ҡатнашыусылары һәм дәүләт хеҙмәттәре өлөшөн арттырыу көтөлә.
Документтың тулы тексты Башҡортостандың рәсми хоҡуҡи мәғлүмәт порталында бирелгән.


text:
Юрий Пустовгаров: «Предприятиеның киләсәге инновациялар индереүгә бәйле»
Республиканың муниципаль райондары һәм ҡала округтары хакимиәте башлыҡтарының Өфөлә барған семинарында Башҡортостан Хөкүмәте Премьер-министры урынбаҫары, сәнәғәт һәм тышҡы бәйләнештәр министры Юрий Пустовгаров, ҡаршы тороусы факторҙар һәм уларҙы йырып сығыу юлдарына баҫым яһап, муниципаль берәмектәрҙә инновацион үҫеш перспективаһы тураһында һөйләне.
— Инновация тураһында төрлө кимәлдә күп һөйләйҙәр, әммә ил күләмендә алып барылған эштәр бик аҙ, — тине Юрий Пустовгаров. – Башҡортостан инновацион эшмәкәрлек тураһында закон ҡабул иткән һәм был закон тулы ҡеүәтенә эшләгән берҙән-бер төбәк. Инновациялар индереүгә бәйле эш башҡа төбәктәргә ҡарағанда күпкә яҡшыраҡ беҙҙә.
Ведомство етәксеһе әйтеүенсә, республикала бөгөн 47 мең хужалыҡ итеүсе субъект уңышлы эшләй һәм һәр береһе инновациялар ҡулланыуға әҙер. Предприятиелар эшмәкәрлегендә инновациялар өлөшө йылдан-йыл арта. Әгәр 2007 йылда 91 инновацион предприятие теркәлгән булһа, 2008 йылда – 167, ә уҙған йылда был һан 200-гә етте.
Семинарҙа республикала етештерелгән продукцияның 76 проценты эшкәртеү сәнәғәтенә тура килеүен билдәләнеләр. Башҡа төбәктәр менән сағыштырғанда был һәйбәт күрһәткес. Продукцияның төп өлөшөн предприятие-гиганттар сығарыуы Башҡортостан сәнәғәте үҙенсәлегенең бер яғы булып тора (етештерелгән продукция күләме миллиард һумдан ашыу суммаға тиң). Улар эргәһендә аутсорсинг принцибы буйынса инновацияларҙы тиҙ үҙләштереүсе кесе һәм урта предприятиелар булдырыу өсөн уңайлы шарттар бар. Кесе предприятиелар инновацион продукцияны ҙур сәнәғәт гиганттарына ҡарағанда 2,5 таҡырға күберәк етештерә.
Юрий Пустовгаров хужалыҡ итеүсе субъекттарға ярҙам итеү өсөн йөҙөнән республика етәкселегенең күп нәмә эшләүен билдәләне. Бының өсөн кәрәкле хоҡуҡи нигеҙ булдырылған. Башҡортостанда инновацион предприятиелар өсөн процент ставкаларын субсидиялау программаһы уңышлы эшләй, был йүнәлештә эштәр артабан да дауам ителәсәк.
Семинарҙа индустриаль парктар булдырыу мәсьәләһе лә күтәрелде. Был буш производство майҙандары булған Стәрлетамаҡ, Күмертау, Ағиҙел кеүек ҡалалар өсөн мөһим. Буш майҙандарҙы кесе һәм урта бизнесты үҫтереү өсөн ҡулланырға мөмкин.


text:
100 йыллыҡҡа йөҙ объект
Бөгөн республика хөкүмәтендә Башҡортостан республикаһы ойошторолоуға 100 йыл тулыуҙы билдәләү һәм уға әҙерлек буйынса ойоштороу комитетының беренсе кәңәшмәһе үтте. Унда төбәк башлығы Рөстәм Хәмитов бурыстар һәм маҡсаттар билдәләне. Тәү сиратта был датаны юғары кимәлдә һәм лайыҡлы уҙғарырға ҡушылды. Башҡортостан етәксеһе башланғысы менән юбилейға 100 объект проекты тормошҡа ашырыла башланы. Әле исемлеккә 140 объект ингән, уларҙы сафҡа индереү өсөн төрлө сығанаҡтарҙан 23 миллиард 800 миллион һум самаһы аҡса бүленә. Программала мәғариф, һаулыҡ һаҡлау, мәҙәниәт, торлаҡ-коммуналь, юл һәм һыу хужалығы, спорт учреждениелары бар. Рөстәм Хәмитов билдәләүенсә, был объекттар оҙаҡ йылдар халыҡ өсөн хеҙмәт итергә тейеш.


text:
Фото:
Кама аша күпер Башҡортостан менән Удмуртияны тоташтырасаҡ
Фото:
Тиҙҙән Удмуртия менән Башҡортостанды Кама аша күпер тоташтырасаҡ. Был ике республика араһында транспорт бәйләнешен яҡшыртырға ярҙам итәсәк һәм урау юлдар менән йөрөүҙән ҡотҡарасаҡ. Был турала Удмурт Республикаһы Дәүләт Советы Рәйесе Александр Соловьев Өфөгә рәсми сәфәре барышында хәбәр итте.
— Күпер төҙөү – ике төбәк өсөн дә мөһим проблема, — тине ул Башҡортостан башлығы Рөстәм Хәмитов менән осрашыуҙан һуң. – Бөгөн был мәсьәлә хәл ителгән тиерлек. Төҙөлөш өсөн кәрәкле сумма беҙгә федераль бюджеттан бүленәсәк.
Рөстәм Хәмитов менән осрашыу ваҡытында Александр Соловьев ауыл хужалығын үҫтереү һәм ауылдар яҙмышы темаһын да ҡуҙғатты. Уның фекеренсә, ауылдарҙың бушап ҡалыу, халыҡтың ҙур ҡалаларға күсенеү проблемаһы илдең бөтә төбәктәренә лә хас.
Александр Соловьев иҫәпләүенсә, был проблеманы бер ни тиклем ауылдарҙа мәктәп төҙөү юлы менән хәл итергә мөмкин. Ауылда мәктәп – ул тик мәктәп кенә түгел. Ул шул уҡ ваҡытта мәҙәниәт үҙәге лә.
Рөстәм Хәмитов менән Александр Соловьев Башҡортостан менән Удмуртия араһында сәнәғәт һәм төбәктәрҙә милләт-ара татыулыҡты нығытыу өлкәһендә хеҙмәттәшлек перспективаларын да тикшерҙе.


text:
Башҡортостанда Яңы йыл каникулдарында иң популяр тәбиғәт парктары билдәләнде Фото: Олег Яровиков
Башҡортостанда Яңы йыл каникулдарында иң популяр тәбиғәт парктары билдәләнде
Башҡортостанда Яңы йыл каникулдарында иң популяр тәбиғәт парктары билдәләнде Фото: Олег Яровиков
ӨФӨ, 2016 йыл, 15 ғинуар. /«Башинформ» мәғлүмәт агентлығы, Эльмира Сабирова/.
Башҡортостанда Яңы йыл каникулдарында иң популяр тәбиғәт парктары билдәләнде. «Ирәмәл»гә 582 турист сәйәхәт ҡылған, «Асылыкүл»дә — 111, Мораҙым тарлауығында 40-ҡа яҡын кеше ял иткән, тип хәбәр итә Башҡортостан Тәбиғәттән файҙаланыу һәм экология министрлығы.
Республика Тәбиғәттән файҙаланыу һәм экология министры урынбаҫары Илдус Яхин һүҙҙәренсә, һуңғы йылдарҙа туристар тап «Ирәмәл» тәбиғәт паркында Яңы йыл каникулдарын үткәреүгә өҫтөнлөк бирә.
«Был иһә парктың үҫешеүе, яңы маршруттар һәм һуҡмаҡтар булдырылыуы хаҡында һөйләй, — тине министр урынбаҫары. — 2015 йылдың ноябрендә «Ирәмәл» биләмәһендә «Урал батыр» башҡорт халыҡ эпосы буйынса сираттағы экологик-мәҙәни маршрут асылды. Уның оҙонлоғо 30 саҡрым тәшкил итә. Экскурсия һуҡмағы билдәләнгән, унда туристик туҡталыштар, беседкалар, усаҡтар һәм аншлагтар ҡуйылған».
Башҡортостан Тәбиғәттән файҙаланыу һәм экология министрлығының айырыуса һаҡланған тәбиғәт биләмәләре буйынса дирекцияһы хәбәр итеүенсә, бөгөнгә 320 турист, шул иҫәптән 2016 йылдың башынан 119 кеше яңы маршрут буйлап үткән.
Ҡыш көнө балыҡсылар «Асылыкүл» тәбиғәт паркын һайлай, ә Мораҙым тарлауығы биләмәһендә ял итеү өсөн уңайлы.


text:
Николай Красниковҡа бөгөн 25 йәш тула
Бөгөн, 4 февралдә, Өфөнөң Ғ. Ҡадиров исемендәге спорт клубы лидеры Николай Красниковҡа 25 йәш тула. Был йәштә ҡайһы берәүҙәр мотоциклға ултырырға яңы тәүәккәлләй генә әле, был йәштә Ғабдрахман Ҡадиров боҙҙа мотоуҙыш буйынса беренсе тапҡыр донъя чемпионы була, ә Красников әле үк – 12 тапҡыр донъя чемпионы. Уның исеме брендҡа әйләнде, ә уның үҙен берәүҙәр – бер-бер артлы еңеү яулаусы кеше-машина, икенселәр сикһеҙ батырлыҡ, ныҡышмалылыҡ, ҙур талант һәм сиктән тыш эшһөйәрлек кеүек сифаттарға эйә кеше булараҡ ҡабул итә. Һуңғыһы хәҡиҡәткә тап килә. Тап ошо сифаттар Красниковҡа еңеүҙәр конвейерға ҡуйылған иң юғары кимәлгә күтәрелергә булышлыҡ итте.
Николай Красников йылдан-йыл, һәр еңеүе һайын камиллаша. Уҙған миҙгел аҙағында ул, бер нисә йыл элекке кеүек, хәҙер ярыш алдынан юлды өйрәнмәүен таныны. Хәҙер уға ҡайҙа йөрөһә лә барыбер, ысын оҫта теләһә ҡайһы тректа, теләһә ниндәй һауа торошонда берҙәй яҡшы йөрөргә тейеш. Төп критерий – юл түгел, ә ярышташтар. Красниковтың кредоһы: һәр ярышташты ихтирам итеү, бер кемде лә көсһөҙ тип иҫәпләмәү, һәр ярышта бөтә көсөн һалып сығыш яһау.
Быйыл үҙенең боҙ карьераһының 10 йыллығын билдәләгән юбиляр нимәләргә өлгәшеүен иҫкә төшөрәйек. Биш тапҡыр рәттән Николай Красников шәхси ярыштарҙа донъя чемпионы булды. Уның еңеүҙәр серияһы – был рекорд яҡындағы тиҫтә йылда, ай-һай, ҡабатланыр микән... Икенсе рекорд: ете йыл рәттән Красников – команда ярыштарында донъя чемпионы. Уҙған ял көндәрендә ул Мәскәү эргәһендәге Красногорск ҡалаһында Рәсәйгә сираттағы команда алтыны килтерҙе.
Былтырғы шәхси донъя чемпионатында Николай Красников бөтә һигеҙ финал этабында ла отоп, максималь мәрәйҙәр һаны менән еңеү яуланы.
Ғинуар башында Николай дүртенсе тапҡыр Рәсәй шәхси чемпионатында еңеү яуланы. “Королдәр” класында Рәсәй алтыны ярты быуат самаһы элек биш тапҡыр рәттән еңеү яулаған Борис Самородовта ғына уныҡынан күберәк. Шәхси донъя чемпионаттарында Ғабдрахман Ҡадировта ғына Красниковтан бер алтын миҙалға күберәк. XXI быуатта башлыса Красников арҡаһында Ҡадировтың исеме ҡайтанан еңеү символына әйләнде.
Меңәрләгән тиҫтерҙәре араһынан ни өсөн тап ул ошондай данға өлгәшә алған һуң? Бер аҙ уның бала, үҫмер сағына күҙ һалайыҡ...
Үҫмер Николай милициянан мопедта ҡасыр булған. 11 йәшендә мотоспорт менән шөғөлләнә башлай. Атаһы шунда уҡ улының талантын күреп, машинаһын һата ла уға «Сузуки-125» һәм «йомшаҡ» боҙ рамаһы һатып ала. 13 йәшенән, 1998/99 йылдың ҡышынан боҙҙа – күлдә уҙышыу менән шөғөлләнә башлай. 15 йәшендә рәсми ярыштарҙа ҡатнаша башлай, 2000 йылдың 18 февралендә, Рәсәй юниорҙар беренселегенең ярым финалында 15 мәрәй йыйып, үҙенең тәүге еңеүен яулай.
2000 йылдың 16 декабрендә Николай тәүге тапҡыр Өфөнөң “Төҙөүселәр” стадионы боҙонда Рәсәй команда чемпионатының беренсе этабында ШААЗ өсөн сығыш яһай, ә бер йылдан, 15 декабрҙә, шул уҡ стадионда Өфөнөң Ғ.Ҡадиров исемендәге спорт клубының «Башҡортостан» командаһы составында дебют яһай һәм юғары лиганың беренсе этабында Сергей Казаков, Илья Дроздов менән бергә еңеүгә өлгәшә. 2001/2002 йылдар миҙгелендә был трио Рәсәй чемпиондары алтын миҙалын яулап, Өфө клубының еңеүҙәр серияһын башлай. Шул ваҡыттан алып Николай Красниковтың тормошо һәм спорт биографияһы Өфө һәм Башҡортостан менән айырылғыһыҙ бәйләнгән. Шул уҡ 2002 йылда 17 йәшендә ул Европа чемпионатында көмөш миҙал яулай. Әйткәндәй, боҙҙа мотоуҙышта булған бөтә титулдарҙан Красниковтың бай спорт коллекцияһында Европа чемпионы титулы ғына юҡ.
Башта уның уҙышсы булып формалашыуында Владимир Белоногов менән Сергей Шутов ҙур роль уйнай. Һуңынан Белоногов Красников командаһына механик һәм тренер булып инә. Команданың тағы бер ағзаһы атаһы – Башҡортостан Республикаһының атҡаҙанған физик культура хеҙмәткәре Олег Красников. Былтырҙан башлап атаһы –Николайҙың тренеры һәм йөрөү буйынса механигы. Двигатель буйынса механигы – Октябрьскийҙан элекке уҙышсы, ә һуңынан «Лукойл» командаһы механигы Марат Куюков.
Шулай итеп, Николай Красниковтың спорт коллекцияһында – 12 донъя чемпионы алтын миҙалы. Башҡортостан спортсыларынан бер кем дә республикаға Ғ.Ҡадиров исемендәге спорт клубы мотоуҙышсыһы кеүек спорт даны килтергәне юҡ. Шәмбе көнө Тольяттиҙа Николай шәхси ярыштарҙа донъя чемпионы титулы өсөн көрәшкә инәсәк. Алда – 10 этаплы марафон, һәм фиништағы маҡсат – Ер шарының иң көслө уҙышсыһының 13-сө алтын миҙалы. Шуға күрә Красников Тольяттиҙа стартҡа сығасаҡ 13-сө номер ҙа киң мәғәнәгә эйә. Был һан уға күп тапҡырҙар уңыш килтерҙе инде. Ләкин уңыш, билдәле булыуынса, иң көслөләргә генә юлдаш. 2010 йылда ла ысын мәғәнәһендә иң көслө донъя чемпионы булһын ине!


text:
Республикала шәкәр сөгөлдөрө 69 процент майҙанда йыйып алынған
Башҡортостанда шәкәр сөгөлдөрөн йыйып алыу дауам итә. Һуңғы мәғлүмәттәр буйынса, республикала татлы тамыраҙыҡтар яҡынса 36400 гектар майҙанда йыйып алынған, планға ҡарата был 69 процентҡа тиң.
БР Ауыл хужалығы министрлығының матбуғат хеҙмәтенән хәбәр итеүҙәренсә, уртаса уңыш гектарынан 168 центнер тәшкил итә. Төбәктә 612 мең тоннанан ашыу шәкәр сөгөлдөрө йыйып алынған. Уларҙан 450 тонна эшкәртеүгә йүнәлтелгән.
Шул уҡ ваҡытта, Благовар, Бүздәк, Йәрмәкәй һәм Шишмә райондары аграрийҙары гектарынан 200 центнер шәкәр сөгөлдөрө йыйып ала.
Әлеге ваҡытта иң күп татлы тамыраҙыҡтар Шишмә һәм Ҡырмыҫҡалы райондрында йыйып алынған – 73 һәм 71 мең тонна. Ә бына эшкәртеүгә иң күп шәкәр сөгөлдөрөн Ҡырмыҫҡалы районы эшсәндәре ебәргән – 959 мең тоннанан ашыу.


text:
«Башҡортостан» дәүләт телерадиокомпанияһы журналистары «ТЭФИ-Төбәк 2012» конкурсында еңеүсе булды
«Башҡортостан» дәүләт телерадиокомпанияһы («Россия» телеканалы) журналистары Алина Сөләймәнова һәм Эрнест Хәйруллиндың «Из пункта «А» в пункт «Б» исемле документаль очеркы «ТЭФИ-Төбәк 2012» бөтә Рәсәй телевизион конкурсының «Публицистик тапшырыу» исемле иң абруйлы номинацияһында «Алтын Орфей»ға лайыҡ булды.
Көн элгәре конкурста еңеүселәрҙең исемдәре Ҡазанда иғлан ителде. «ТЭФИ-Төбәк» премияһына быйыл йәмғеһе 535 эш дәғүә итте.
Коллегаларыбыҙҙы был лайыҡлы еңеүҙәре менән ҡотлайбыҙ.


text:
Рөстәм Хәмитов «Уралсиб» банкы етәкселеге менән хеҙмәттәшлек итеү мөмкинлектәрен тикшерҙе
Башҡортостан Президенты Рөстәм Хәмитов «Уралсиб» банкы етәкселеге менән хеҙмәттәшлек итеү мөмкинлектәрен тикшерҙе.
— Банктар менән хеҙмәттәшлек итергә теләйбеҙ. Социаль һәм етештереү өлкәләрендә ҙур пландар бар. Уларҙы тормошҡа ашырыу өсөн өҫтәмә ресурстар кәрәк. Шуға күрә банктарға таянып эшләргә, уларҙа булған ресурстарҙы йәлеп итергә мәжбүрбеҙ, — тине осрашыу барышында Рөстәм Хәмитов. – Беҙҙең бюджет сағыштырмаса ҙур түгел – 100-120 миллиард һум. Ә банктарҙа булған ресурстар бер нисә тапҡырға күберәк – 600-700 миллиард һум. Әммә беҙ был актив менән тейешле кимәлдә эшләмәйбеҙ.
Шул уҡ ваҡытта, «Уралсиб» банкы идараһы етәксеһе Илкка Салонен фекеренсә, Башҡортостан банктар системаһы яҡшы эшләгән алдынғы төбәктәрҙең береһе булып тора.
— Беҙҙең хеҙмәткәрҙәрҙең 40 проценты Башҡортостанда эшләй. Артабан ҡасандыр булдырылған базаны нығытырға планлаштырабыҙ, — тип һыҙыҡ өҫтөнә алды Илкка Салонен.
Башҡортостан Президены менән һөйләшеү конструтив булды, тип хәбәр итте журналистарға «Уралсиб» банкы идараһы етәксеһе.
— Республика беҙҙә һәр яҡлап ҡыҙыҡһыныу уята. Корпоратив йүнәлеш, ваҡлап һатыу бизнесы, социль карталар биреүгә ҡағылышлы мәсьәләләр – барлыҡ йүнәлештәр ҙә беҙҙең өсөн ҡыҙыҡлы, — тип билдәләне Илкка Салонен.
Уның һүҙҙәренсә, «Уралсиб» етәкселеге 1 майға тиклем Өфөгә тағы бер тапҡыр киләсәк. Был ваҡыт эсендә Илкка Салонен хеҙмәттәшлек итеү варианттарын әҙерләп, бөгөнгө һөйләшеүҙе дауам итергә һүҙ бирҙе.


text:
Бюллетень буйынса максималь түләү суммаһы – айына 34 583 һум
2010 йылдың 1 ғинуарынан дауахананан бирелгән бюллетень ҡағыҙҙары буйынса түләүҙәрҙе сикләүҙәр үҙгәртелде.
Социаль страховкалау фондының төбәк бүлексәһе матбуғат хеҙмәтенән хәбәр итеүҙәренсә, ваҡытлыса эшкә һәләтлелекте юғалтҡан осраҡта эш хаҡын компенсациялау күләме хәҙер йылына иң күбе 415 мең һум сумманан сығып билдәләнәсәк.
Биш йылға тиклем страховка стажы булғанда тулы календарь ай өсөн “бюллетень” түләүҙәре күләме уртаса эш хаҡының 60 процентын тәшкил итәсәк, әммә максималь түләү суммаһы 20 750 һум менән сикләнәсәк. Страховка стажы биш йылдан һигеҙ йылға тиклем булғанда максималь түләү күләме — 27 666 һум (уртаса эш хаҡының 80 проценты). Страховка стажы һигеҙ йылдан ашһа — айына 34 583 һум (уртаса эш хаҡының 100 проценты).


text:
Эшҡыуарлыҡты үҫтереү мәсьәләләре буйынса комиссияның беренсе ултырышы үттеФото: Олег Яровиков
Эшҡыуарлыҡты үҫтереү мәсьәләләре буйынса комиссияның беренсе ултырышы үтте
Эшҡыуарлыҡты үҫтереү мәсьәләләре буйынса комиссияның беренсе ултырышы үттеФото: Олег Яровиков
Кесе йома көнө Өфөлә конкуренция һәм эшҡыуарлыҡты үҫтереү мәсьәләләре буйынса Хөкүмәт комиссияһының беренсе ултырышы үтте. Был структураның төп бурысы, БР Хөкүмәте Премьер-министры урынбаҫары Евгений Маврин әйтеүенсә, — эшҡыуарлыҡ климатын яҡшыртыу, конкуренцияға һәләтлелекте күтәреү һәм артыҡ административ баҫымға юл ҡуймау.
Комиссияға ҡайһы бер функциялар бирелде. Атап әйткәндә, ул эшҡыуарлыҡҡа дәүләт ярҙамы саралары тураһында власть органдарынан да, шулай уҡ эшҡыуарҙарҙың үҙҙәренән дә килгән тәҡдимдәрҙе ҡараясаҡ. Комиссияға шулай уҡ өҫтөнлөктәрҙе бүлеү бурысы ла йөкмәтелде.
— Беҙҙең бюджет хәле ауыр, — тине Евгений Маврин, бизнесты үҫтереүгә бүленгән средстволарҙы рациональ файҙаланыу кәрәклеген һыҙыҡ өҫтөнә алып.
Комиссияның эше фәнни нигеҙҙә ҡороласаҡ. Эшҡыуарлыҡ мөхитен комплекслы тикшереү БР Иҡтисади үҫеш министрлығы заказы буйынса Өфө дәүләт иҡтисад һәм сервис университетына йөкмәтелде. Хәлде баһалағанда ғалимдар үҙҙәре социаль һорау алыу үткәрҙе һәм эш һөҙөмтәләренә республиканың бизнес-омбудсмен эшҡыуарҙары менән бергә анализ яһанылар.
— Эшҡыуарҙарҙың мөрәжәғәттәренең күбеһе, иң элек, ер-милек мөнәсәбәттәре кеүек проблемалы өлкәгә бәйләнгән, — тине Өфө дәүләт иҡтисад һәм сервис университеты ректораты ҡарамағындағы советник Михаил Бугера.
Артабан бизнес өсөн иң киҫкен проблемалар рейтингында, ғалимдар баһалауынса, милекселек хоҡуҡтарын теркәү ҡатмарлылығы, конкурс сауҙаларын үткәргәндә ҡағиҙә боҙоуҙар, хоҡуҡ һаҡлау органдары хеҙмәткәрҙәренең законға ярашһыҙ эш итеүе, дәүләт контракты сиктәрендә эш өсөн түләүҙе тотҡарлау.
Үткәрелгән тикшереү һөҙөмтәләренә таянып, ғалимдар бизнес-омбудсмен институты вәкәләттәрен киңәйтергә һәм эшҡыуарҙарға ҡағылышлы административ регламенттар экспертизаһын уға йөкмәтергә тәҡдим итте.
Тикшереү тамамланғас, БР Иҡтисади үҫеш министрлығы менән Башҡортостан Республикаһында Эшҡыуарҙарҙың хоҡуҡтары буйынса тулы хоҡуҡлы вәкил араһында үҙ-ара килешеп эш итеү тураһында Меморандумға ҡул ҡуйылды. Уға ярашлы РФ Президенты ҡарамағындағы Башҡортостанда эшҡыуарҙарҙың хоҡуҡтарын яҡлау буйынса тулы хоҡуҡлы вәкилдең Йәмәғәт ҡабул итеү бүлмәһе эшмәкәрлеге ойошторолорға тейеш. Меморандумға БР иҡтисади үҫеш министры Александр Марьин менән республиканың бизнес-омбудсмены Рафаиль Ғибаҙуллин ҡул ҡуйҙы.
— Меморандум – ул берлектәге эшмәкәрлек тураһында һөйләшеп килешеү: яҡтарҙың һәр береһе йәмәғәт ҡабул итеү бүлмәһе эш башлаһын үҙенә билдәле бер йөкләмәләр ала, — тине ултырыш тамамланғас журналистар менән әңгәмәлә вице-премьер Евгений Маврин.


text:
1851
1851 сыл.
Туох буолбута[уларыт | куодун уларытыы]
- Балаҕан ыйын 7 — Саха уобалаһыгар аан бастакы губернатор действительнай статскай советник, кавалер Григорьев Константин Никифорович анаммыт. «Об управлении Якутской областью» Саха уобалаһын Иркутскай уобалаһыттан араарар балаһыанньа бу сыл от ыйын 11 күнүгэр бигэргэтиллибит эбит. Онон Саха сирэ губерния бырааптаах туспа уобалас быһыытынан тохсунньу 1, 1852 (ахсынньы 20 1851) сыллаахха буолбут.
Төрөөбүттэр[уларыт | куодун уларытыы]
- Винокуров Иван Николаевич — Табахыырап (1851 — 1938), аатырбыт олоҥхоһут.


text:
Фото:
Республика башлығы Салауат ҡалаһындағы балалар дауаханаһын реконструкциялау барышын тикшерҙе
Фото:
Салауатта Рөстәм Хәмитов 99 койка-урынға иҫәпләнгән ҡала балалар дауаханаһын реконструкциялау барышын тикшерҙе. Капиталь ремонт сиктәрендә дауалау учреждениеһының матди-техник базаһын нығытыу – яңы ҡорамалдар һатып алыу, стационар менән поликлиниканы заман талаптарына ярашлы хәлгә килтереү, шулай уҡ диагностикалау бүлеге менән ғәҙәттән тыш бәләкәй кәүҙәле етлекмәй тыуған балалар өсөн бүлексә асыу планлаштырыла.
Әлеге ваҡытта проект документацияһы әҙерләнгән, төҙөлөш экспертизаһы үткәрелгән. Ҡорамалдар һәм мебель урынлаштырыу ағымдағы йылдың декабренә билдәләнгән. Рөстәм Хәмитов объектты сафҡа индереүҙең теүәл датаһын әйтеүҙе талап итте. Төҙөүселәр реконструкцияның беренсе этабындағы эштәрҙе 2012 йылдың 15 ғинуарына тамамларға вәғәҙә бирҙе. Реконструкцияның дөйөм хаҡы — 300 млн һумға, шул иҫәптән тәү сираттағы эштәрҙең хаҡы 173 млн һумға барып баҫасаҡ.
Республика башлығы билдәләүенсә, дауахананы ремонтлау – эштең яртыһы ғына. Иң мөһиме, медиктар пациенттарына кешелекле булһын.
— Кешеләр бик йыш тупаҫ мөғәмәләгә осрай, уларҙы кабинеттан кабинетҡа йүгертәләр. Һеҙҙән һорайым, коллективығыҙҙы «һелкетеп алығыҙ», эштәренә яҡшы ҡарай башлаһындар, — тине Рөстәм Хәмитов, дауалау учреждениеһы етәкселегенә мөрәжәғәт итеп.
Артабан Рөстәм Хәмитов әле буш торған, 500 урынға иҫәпләнгән балалар интернатында булды. Республика Президенты Мәғариф министрлығына һәм Хеҙмәт һәм халыҡты социаль яҡлау министрлығына был хәлде асыҡларға ҡушты.


text:
18 ноябрҙә енәйәт эштәрен тәфтишләү мәсьәләләре буйынса граждандар ҡабул итеү ойошторола
18 ноябрҙә РФ Президентының Башҡортостан Республикаһындағы йәмәғәт ҡабул итеү бүлмәһендә енәйәт эштәрен тәфтишләү мәсьәләләре буйынса граждандар ҡабул итеү ойошторола.
Ҡабул итеүҙе РФ Тәфтиш комитетының БР буйынса Тәфтиш идаралығы етәксеһенең беренсе урынбаҫары Рим Ғабдуллин үткәрәсәк.
Башлана — 10 сәғәттә.
Йәмәғәт ҡабул итеү бүлмәһенең адресы: Өфө, Цюрупа урамы, 100 («Үҙәк баҙар» транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
Ү
Үү [ү] — Башҡорт алфавитында егерме һигеҙенсе хәрефе. Халыҡ-ара фонетик алфавитында [y] тамғаһы менән билдәләнә.
Башҡорт алфавитында[үҙгәртергә | вики-тексты үҙгәртергә]
Һуҙынҡы хәрефтәргә инә: а, е, ё, и, о, ө, у, ү, ы, э, ә, ю, я.
У – у, Ү – ү хәрефтәренең яҙылышы
А. У – у хәрефе ҡалын ижектәрҙә яҙыла: ур, уҙ, ут, Урал, уйһыу,ултырыш, уңыш, усаҡ, уяу, буйлы, буҫтау, дуҫ, ҡуҙаҡ, суртан, турғай, матур.
Б. Ү – ү хәрефе нәҙек ижектәрҙә яҙыла: үлән, үр,үт, үткер, бүҙәнә, бүлмә, бүләк, дүрткел, күлдәк, күңелле, күл, күн, һүҙ.
В. Шул уҡ у – ү хәрефтәре һүҙ уртаһында һәм аҙағында ирен тартынҡыһын да белдерә һәм башҡорт телендәге ҡалын һүҙҙәрҙә у, нәҙек һүҙҙәрҙә ү менән бирелә:
а) ауыл, дауыл, тауар, тауыш, яуын, һыу, быу, хайуан;
б) әүен, рәүеш, әүәләү, кәүҙә, кейәү.
Г. Исем ҡылым ялғауы -ыу – -еү, -оу – -өү рәүешендә яҙы-ла: барыу, килеү, ҡайтыу, күреү, йонсоу, тойоу, йөрөү, йөҙөү.
Юникод[үҙгәртергә | вики-тексты үҙгәртергә]
Башҡа телдәрҙә[үҙгәртергә | вики-тексты үҙгәртергә]
- Ҡаҙаҡ алфавитында егерме һигеҙенсе хәреф.
- Ҡырғыҙ алфавитында егерме өсөнсе хәреф.
- Монгол алфавитында егерме өсөнсе хәреф.
- Бурят алфавитында егерме өсөнсе хәреф.
- Ҡалмыҡ алфавитында егерме етенсе хәреф.
- Яҡут алфавитында егерме һигеҙенсе хәреф.
- Дунған алфавитында егерме алтынсы хәреф.
- Әзәрбайжан һәм төрөкмән кирилл алфавитында ҡулланылған.


text:
Быйыл мәктәпкә әҙерләү өсөн сығымдар бик юғары — Бөтә Рәсәй йәмәғәтселек фекерен өйрәнеү үҙәге
ӨФӨ, 2015 йыл, 31 август. /«Башинформ» мәғлүмәт агентлығы, Артур Басиров/.
Бөтә Рәсәй йәмәғәтселек фекерен өйрәнеү үҙәге мәғлүмәттәре буйынса, быйыл баланы мәктәпкә әҙерләү, былтырғы менән сағыштырғанда, 47 процентҡа ҡиммәтләнгән. Һорау алыу мәғлүмәттәренән күренеүенсә, хәҙер мәктәпкә йыйыу өсөн уртаса 20 мең һум сарыф итергә кәрәк (былтыр 13,6 мең талап ителгәйне). Социологтар билдәләүенсә, бер ҡасан да мәктәпкә әҙерләү шул тиклем ҡиммәткә төшмәгән.
«Элеккесә сығымдарҙың күп өлөшө мәктәп формаһын, спорт кейемен һәм алмаш аяҡ кейемен һатып алыуға тура килә: быйыл ошо сумма ете мең һумдан ашыу (7191), ә 2014 йылда 4709 һум тәшкил иткән. Дәреслектәр һәм дәфтәрҙәр сығымдар рейтингында икенсе урында килә — уҡыусыларҙың ата-әсәләре күҙаллауынса, быйыл улар уртаса 3077 һум тора (2014 йылда — 1881). Мәктәп сумкаһы — 2855 һум. Белем көнө уңайынан уҡытыусыларға сәскә һәм бүләктәр алыу ғына осһоҙға төшәсәк (1209 һум — 776)», — тиелә ведомствоның белдереүендә.


text:
Дәүләт хеҙмәт инспекцияһына 229 кеше мөрәжәғәт итте
БР Дәүләт хеҙмәт инспекцияһына былтыр ноябрҙән алып 229 кеше мөрәжәғәт итте. Улар араһында 207 хеҙмәткәр һәм ни бары 22 эш биреүсе. Был мәғлүмәттәрҙе Башҡортостан Республикаһы халыҡты эш менән тәьмин итеүгә булышлыҡ итеү координацион комитетының сираттағы ултырышында инспекция етәксеһе урынбаҫары Андрей Цибизов хәбәр итте.
Эш биреүселәр менән хеҙмәткәрҙәр һаны араһындағы дисбаланс һуңғыларының хоҡуҡтары йыш боҙолоуы арҡаһында килеп сыға. Һуңғы бер нисә айҙа предприятиены бөтөрөү йәки штатты ҡыҫҡартыу арҡаһында хеҙмәткәрҙәрҙең күпләп эштән бушау процесы күҙәтелә. Етмәһә, эш биреүсенең эштән сығарған хеҙмәтсәндәре менән һуңғы көндә иҫәп-хисап яһамау, предприятиеның "буш тороу" ваҡытында эш хаҡы түләү ҡағиҙәләрен боҙоу, үҙ теләге менән түләүһеҙ отпускыға ғариза яҙырға мәжбүр итеү осраҡтары йышайҙы. Бөтә асыҡланған ҡағиҙә боҙоуҙар буйынса инспекция тейешле саралар күрә.


text:
Йыл башынан алып әҙер торлаҡҡа хаҡтар Өфөлә 6 процентҡа артҡан
Март айында әҙер торлаҡҡа уртаса хаҡ Өфөлә – 2,1, йыл башынан алып 6 процентҡа артты. 6 апрелгә ҡарата бер квадрат метрҙың хаҡы Башҡортостандың баш ҡалаһында уртаса алғанда 53360 һум тәшкил итә.
Күсемһеҙ милек агентлыҡтарының береһенең мәғлүмәттәренә ярашлы, иң ҡыйбат торлаҡ ҡала үҙәгендә тәҡдим ителә, унда «квадратына» 65 мең һум самаһы түләргә тура килә. Икенсе урында Октябрь проспекты (56250), «Йәшел сауҡалыҡ» (55850) һәм Сипайлово (51920 рублей) биҫтәләре килә. Иң арзан фатирҙар иһә Затонда (41700) һәм Шакшала (44900 рублей) һатыла.
Күсемһеҙ милек менән сауҙа иткән белгестәрҙең барыһы ла икенсел торлаҡҡа һорауҙың ҙур булыуын билдәләй, ләкин йыл башы менән сағыштырғанда һатып алыусыларҙәң әүҙемлеге бер аҙ кәмегән. Тәҡдимдәр ҡыйбатыраҡ сегментта артҡан. Фатирҙар әүәлгесә етмәй, ә баҙар хаҡы арта.


text:
Башҡортостанда балалар баҡсаһы өсөн түләү 800 һумдан да артмаясаҡ
Балалар баҡсаһы өсөн түләү 2014 йылдың апреленә тиклем 800 һумдан да артмаясаҡ. Был хаҡта 13 июндә Өфөлә үткән матбуғат конференцияһында БР Хөкүмәте Премьер-министры урынбаҫары Лилиә Ғүмәрова хәбәр итте.
— Баланы мәктәпкәсә белем биреү учреждениеһына йөрөткән өсөн түләүҙе ике-өс тапҡырға арттырыу күҙалланмай, — тип белдерҙе Лилиә Ғүмәрова. – Федераль кимәлдә ҡабул ителгән «Мәғариф тураһында»ғы законға һәм алдағы ваҡытта аҙаҡҡы уҡыуҙа ҡабул ителәсәк шундай уҡ исемле закон проектына ярашлы, түләү механизмы ғына үҙгәрә. Бала ҡарау һәм белем биреү буйынса айырым билдәләнгән хеҙмәттәр өсөн айырым түләнәсәк. Бөгөн сабыйҙы балалар баҡсаһына йөрөткән өсөн түләү яҡынса 700 һум тәшкил итһә, ул 800 һумдан да ашыу булмаясаҡ. Бындай хаҡ 2014 йылдың апреленә тиклем һаҡланасаҡ.
Республиканың мәғариф министры Әлфис Ғаязов һүҙҙәренсә, ғәмәлдәге барлыҡ ташламалар һаҡланып ҡаласаҡ. Ведомство башлығы һүҙҙәренсә, барлыҡ процестар ҙа дәүләт контроле аҫтында башҡарыласаҡ.


text:
Фото:
«Спецназ» юл хәрәкәте ҡағиҙәләрен өйрәнде
Фото:
Борай районында Башҡортостан наркоконтроле һәм БР Мәғариф министрлығы «Йәш спецназ» республика сменаһын үткәрә. Егеттәр спорт һәм уҡыу программаһы буйынса шөғөлләнә, шулай уҡ курсанттар өсөн дәрестәрҙе БР буйынса Эске эштәр министрлығының Юл хәрәкәте хәүефһеҙлеге дәүләт инспекцияһы хеҙмәткәрҙәре лә әҙерләгән.
Инспекторҙар викторина, теоретик һәм практик уҡыуҙар үткәрҙе. Малайҙар милицияның патруль машиналарында ултырып ҡараны, урам хәрәкәтен көйләүсе знактарҙы өйрәнгәндә ЮХХДИ инспекторҙарының таяҡтарын ҡулдарына алды.
Белемдәре һәм әүҙем ҡатнашыуҙары өсөн «йәш спецназсылар» Башҡортостандың Баш автоинспекторы Динар Ғилметдиновтан дипломдар алды, ә бағыусыларҙың татлы приздары курсанттарҙың барыһына ла етте.


text:
РФ Президентының йәмәғәт ҡабул итеү бүлмәһе хеҙмәткәрҙәре Әлшәйҙә консультациялар үткәрҙе
Рәсәй Федерацияһы Президентының Башҡортостан Республикаһындағы йәмәғәт ҡабул итеү бүлмәһе хеҙмәткәрҙәре Әлшәй районының Аксен һәм Шафран ауылдарында граждандарҙы ҡабул итте. Урындағы халыҡҡа ҡабул итеү бүлмәһенең, БР Прокуратураһының, Рәсәй Юристар ассоциацияһының һәм Дәүләт торлаҡ инспекцияһының хеҙмәткәрҙәре консультациялар бирҙе.
«Башинформ» агентлығына Президенттың ҡабул итеү бүлмәһенең матбуғат хеҙмәтенән хәбәр итеүҙәренсә, кешеләрҙең һорауҙарын хәл итеү, урындағы халыҡтың проблемаларын асыҡлау һәм уларға властарҙың реакцияһын билдәләү сәфәрҙең төп маҡсаты булған. Мөрәжәғәт иткән 74 граждандың барыһына ла Рәсәй ҡануниәтенә ярашлы аңлатмалар бирелгән. Ялыуҙар буйынса тикшереүҙәр үткәреләсәк.
Белгестәр иң тәүҙә Аксен ауылы халҡын ҡабул иткән. Власть вәкилдәренә ауыл эшсәндәре төрлө проблемалары менән мөрәжәғәт иткән. Терәк-хәрәкәт аппараты зарарланған ике йәш инвалид торлаҡ шарттарын нисек яҡшырта алыуҙарын белешергә килгән. Аксен ауыл хужалығы техникумы директорын иһә уҡыу йорто янында бер ҡаршылыҡһыҙ алкоголле эсемлектәр һатылыуы борсой. Церебраль фалиж менән сирле ҡыҙҙың әсәһе 10 йыл дауамында торлаҡ шарттарын яҡшыртыуға сиратта тороуы һәм исемлектә һәр ваҡыт беренсе булыуы хаҡында һөйләне. Пенсионерҙарҙы иһә пенсияны нисек иҫәпләүҙәре ҡыҙыҡһындыра.
Төштән һуң юристар Шафран ауылында үҙ эшен дауам итте. Урындағы халыҡты иң элек һыу мәсьәләһе борсой. Асыҡланыуынса, һыу менән эштәр бер ҙә шәптән түгел. 100 йыл элек төҙөлгән коммуникациялар бөтөнләй туҙған, шуға күрә слесарҙарға торбаларҙы йүнәтергә, ошоноң арҡаһында даими һыуҙы һүндерергә тура килә. Уҙған йылдан алып «Водоканал»дың вәкәләттәре ҡасаба хакимиәтенә күскән, йәғни ремонт, кәрәкле деталдәр һатып алыу бурысы муниципалитет хеҙмәткәрҙәренең елкәһенә ятҡан, әммә был эштәрҙе финанслау ҡаралмаған. Бынан тыш, Шафран халҡы ауылда медицина хеҙмәткәре булмауы тураһында хәбәр итте, уларға медицина ярҙамы алыр өсөн район үҙәге Раевкаға йөрөргә тура килә.
Билдәләп үтәйек, РФ Президентының БР-ҙағы йәмәғәт ҡабул итеү бүлмәһе хеҙмәткәрҙәре бындай сараларҙы беренсе тапҡыр ғына ойоштормай. Практиканан күренеүенсә, район халҡы белгестәрҙе түҙемһеҙләнеп көтә, уларҙың проблемалары хәл ителәсәк йә иһә әҙ булһа ла алға китеш буласаҡ, тип өмөтләнә.